Þskj. 1153 — 651. mál.

Frumvarp til laga

um menningarminjar.

(Lagt fyrir Alþingi á 139. löggjafarþingi 2010–2011.)

1. ÞÁTTUR

Almenn ákvæði.

I. KAFLI

Tilgangur og skilgreiningar.

1. gr.

Tilgangur.

Tilgangur laga þessara er að stuðla að verndun menningarminja og tryggja að íslenskum menningararfi verði skilað óspilltum til komandi kynslóða.

Menningarminjar teljast ummerki um sögu þjóðarinnar, svo sem fornminjar, menningar- og búsetulandslag, kirkjugripir og minningarmörk, hús og önnur mannvirki, skip og bátar, samgöngutæki, listmunir og nytjahlutir, svo og myndir og aðrar heimildir um menningarsögu þjóðarinnar. Lög þessi ná einnig til staða sem tengjast menningarsögu.

Lögin eiga að tryggja eftir föngum varðveislu menningarminja í eigin umhverfi, auðvelda aðgang og kynni þjóðarinnar af menningarminjum og greiða fyrir rannsóknum á þeim.

2. gr.

Þjóðminjar og þjóðarverðmæti.

Þjóðminjar teljast jarðfastar minjar eða lausir gripir eða hlutir sem eru einstakir og hafa sérstaka merkingu og mikilvægi fyrir menningarsögu Íslands. Þjóðminjar skulu vera friðlýst
ar eða varðveittar í Þjóðminjasafni Íslands eða á vegum þess í viðurkenndum söfnum.

Til þjóðarverðmæta teljast hvers konar munir, gripir, myndir, skjöl, handrit og bækur í eigu opinberra stofnana, fyrirtækja, félagasamtaka eða einstaklinga sem hafa sérstaka þýð
ingu fyrir íslenska þjóðmenningu.

Ráðherra getur ákveðið að einstakir hlutir í eigu einkaaðila teljist þjóðarverðmæti í merk
ingu laga þessara.

3. gr.

Fornminjar.

Fornminjar samkvæmt lögum þessum eru annars vegar forngripir og hins vegar fornleifar.

Forngripir eru lausamunir frá árinu 1900 eða eldri sem menn hafa notað eða mannaverk eru á og fundist hafa í eða á jörðu eða jökli, í vatni eða sjó. Til forngripa teljast einnig leifar af líkömum manna og hræjum dýra sem finnast í fornleifum, svo sem fornum haugum, dysj
um og leiðum.

Fornleifar teljast hvers kyns mannvistarleifar, leifar fornra mannvirkja og annarra stað
bundinna minja, á landi, í jörðu, í jökli, sjó eða vatni, sem menn hafa gert eða mannaverk eru á og eru frá árinu 1900 eða eldri, svo sem:

a.	búsetulandslag, skrúðgarðar og kirkjugarðar, byggðaleifar, bæjarstæði og bæjarleifar ásamt tilheyrandi leifum mannvirkja og öskuhaugum, húsaleifar hvers kyns, svo sem leifar kirkna, bænhúsa, klaustra, þingstaða og búða, leifar af verbúðum, naustum og verslunarstöðum og byggðaleifar í hellum og skútum,

b.	vinnustaðir þar sem aflað var fanga, svo sem leifar af seljum, verstöðvum, bólum, mó
gröfum, kolagröfum og rauðablæstri,

c.	gömul tún- og akurgerði, leifar gamalla rétta, áveitumannvirki og leifar eftir veiðar til sjávar og sveita,

d.	gamlir vegir og götur, leifar af stíflum, leifar af gömlum brúm og öðrum samgöngu
mannvirkjum, vöð, varir, leifar hafnarmannvirkja og gömul bátalægi, slippir, ferjustaðir, kláfar, vörður og önnur vega- og siglingamerki ásamt kennileitum þeirra,

e.	virki og skansar og leifar af öðrum varnarmannvirkjum,

f.	gamlir þingstaðir, meintir hörgar, hof og vé, brunnar, uppsprettur, álagablettir og aðrir staðir og kennileiti sem tengjast siðum, venjum, þjóðtrú eða þjóðsagnahefð,

g.	áletranir, myndir eða önnur verksummerki af manna völdum í hellum eða skútum, á klettum, klöppum eða jarðföstum steinum og minningarmörk í kirkjugörðum,

h.	haugar, dysjar og aðrir greftrunarstaðir úr heiðnum eða kristnum sið,

i.	skipsflök eða hlutar þeirra.

Fornminjar njóta friðunar, nema annað sé ákveðið af Minjastofnun Íslands.

4. gr.

Byggingararfur.

Til byggingararfs samkvæmt lögum þessum teljast hús, mannvirki og einstakir hlutar þeirra, sem hafa menningarsögulegt, vísindalegt eða listrænt gildi, svo sem:

a.	stök hús eða hlutar þeirra og húsasamstæður, hvort sem er til íbúðar eða menningar- og atvinnustarfsemi í þéttbýli eða dreifbýli, húsaþyrpingar og götumyndir,

b.	kirkjur og bænhús, ásamt tilheyrandi mannvirkjum, svo sem klukkuturnum, garðhleðsl
um og sáluhliðum, klaustur, samkomuhús, skólahús og nánasta umhverfi þeirra, aðrar opinberar byggingar, íþróttamannvirki og sundlaugar,

c.	brýr og hvers konar samgöngumannvirki, virkjanir, stíflur, dælustöðvar og önnur orku
mannvirki, hafnarmannvirki, vind- og vatnsmyllur, vitar, slippir, hjallar, manngerðir hellar og réttir.

5. gr.

Friðun og friðlýsing.

Friðun felur í sér sjálfkrafa verndun fornminja, húsa og mannvirkja á grundvelli aldurs þeirra, samkvæmt nánari fyrirmælum laga þessara. Um friðun og verndun kirkjugripa fer samkvæmt lögum um Þjóðminjasafn Íslands.

Friðlýsing fornleifa, húsa og mannvirkja getur falið í sér kvöð sem þinglýst er á fasteign og hefur þann tilgang að tryggja sem best varðveislu menningarminja.

6. gr.

Rannsóknir á fornleifum.

Með fornleifarannsókn er átt við hvers kyns vísindalegt starf sem unnið er til að stuðla að aukinni þekkingu á fornleifum, sem þegar er vitað um eða líklegt er að finnast muni eða til að ganga úr skugga um hvort um þess háttar fornleifar sé að ræða á tilgreindu rannsóknar
svæði. Fornleifarannsókn felst m.a. í vettvangsskráningu fornleifa, rannsókn og könnun forn
leifa án jarðrasks og hvers kyns jarðraski sem fram fer í þeim tilgangi að afla aukinnar þekk
ingar á fornleifum.

2. ÞÁTTUR

Skipulag.

II. KAFLI

Stjórnsýsla.

7. gr.

Yfirstjórn og framkvæmd.

Ráðherra fer með yfirstjórn vörslu menningarminja í landinu. Minjastofnun Íslands, sem er sérstök ríkisstofnun undir yfirstjórn ráðherra, annast framkvæmd hennar.

Fornminjanefnd og húsafriðunarnefnd eru Minjastofnun Íslands til ráðgjafar.

Minjastofnun Íslands gerir tillögu til ráðherra um heildarstefnu og langtímaáætlun um verndun og varðveislu menningarminja í samráði við höfuðsöfn sem skilgreind eru sam
kvæmt safnalögum.

8. gr.

Fornminjanefnd.

Ráðherra skipar fornminjanefnd til fjögurra ára í senn. Félög fornleifafræðinga tilnefna einn fulltrúa, Félag norrænna forvarða – Íslandsdeild einn fulltrúa og Samband íslenskra sveitarfélaga tilnefnir einn fulltrúa. Ráðherra skipar tvo fulltrúa án tilnefningar og skal annar þeirra vera formaður en varaformaður skal skipaður úr hópi nefndarmanna. Varamenn skulu skipaðir með sama hætti. Ekki er heimilt að skipa sama mann aðalmann lengur en tvö sam
felld starfstímabil.

Fornminjanefnd hefur eftirfarandi hlutverk:

a.	að vinna að stefnumörkun um verndun fornleifa og fornleifarannsóknir ásamt Minja
stofnun Íslands,

b.	að fjalla um tillögur stofnunarinnar um friðlýsingu fornleifa og afnám friðlýsingar sam
kvæmt ákvæðum laga þessara áður en þær eru sendar ráðherra,

c.	að setja fornminjasjóði úthlutunarreglur sem ráðherra staðfestir,

d.	að veita umsögn um styrkumsóknir úr fornminjasjóði,

e.	að sinna öðrum verkefnum sem henni kunna að vera falin samkvæmt lögum.

Forstöðumenn Minjastofnunar Íslands og Þjóðminjasafns Íslands sitja fundi fornminja
nefndar stöðu sinnar vegna.

Kostnaður af starfsemi fornminjanefndar greiðist úr fornminjasjóði.

9. gr.

Húsafriðunarnefnd.

Ráðherra skipar húsafriðunarnefnd til fjögurra ára í senn. Arkitektafélag Íslands tilnefnir einn fulltrúa, Íslandsdeild Alþjóðaráðsins um minnisvarða og sögustaði (ICOMOS), Íslands
deild Alþjóðaráðs safna (ICOM) og Félag íslenskra safna og safnmanna (FÍSOS) einn full
trúa sameiginlega og Samband íslenskra sveitarfélaga tilnefnir einn fulltrúa. Ráðherra skipar tvo fulltrúa án tilnefningar og skal annar þeirra vera formaður en varaformaður skal skipaður úr hópi nefndarmanna. Varamenn skulu skipaðir með sama hætti. Ekki er heimilt að skipa sama mann aðalmann lengur en tvö samfelld starfstímabil.

Húsafriðunarnefnd hefur eftirfarandi hlutverk:

a.	að vinna að stefnumörkun um verndun byggingararfs ásamt Minjastofnun Íslands,

b.	að fjalla um tillögur stofnunarinnar um friðlýsingu húsa og mannvirkja, afnám friðlýs
ingar, breytingar á friðlýstum húsum og mannvirkjum eða förgun þeirra samkvæmt ákvæðum laga þessara áður en þær eru sendar ráðherra,

c.	að setja húsafriðunarsjóði úthlutunarreglur sem ráðherra staðfestir,

d.	að veita umsögn um styrkumsóknir úr húsafriðunarsjóði,

e.	að sinna öðrum verkefnum sem henni kunna að vera falin samkvæmt lögum.

Forstöðumenn Minjastofnunar Íslands og Þjóðminjasafns Íslands sitja fundi húsafriðunar
nefndar stöðu sinnar vegna.

Kostnaður af starfsemi húsafriðunarnefndar greiðist úr húsafriðunarsjóði.

10. gr.

Minjasvæði og minjaráð.

Landinu er skipt í minjasvæði eftir ákvæðum í reglugerð sem ráðherra setur að fengnum tillögum Minjastofnunar Íslands.

Á hverju minjasvæði starfar minjaráð. Minjaráð er samráðsvettvangur hvers minjasvæðis, sem ætlað er að fjalla um menningarminjar, varðveislu þeirra og nýtingu í þágu samfélagsins í samráði við Minjastofnun Íslands og höfuðsöfn.

Minjavörður stjórnar fundum minjaráðs, en auk hans geta fulltrúar samtaka sveitarfélaga og skipulagsyfirvalda á minjasvæðinu og forstöðumenn viðurkenndra safna átt sæti í ráðinu. Heimilt er að bjóða fulltrúum annarra hagsmunaaðila á minjasvæðinu sæti í minjaráði.

Í reglugerð má setja nánari fyrirmæli um störf og starfshætti minjaráða.

III. KAFLI

Minjastofnun Íslands.

11. gr.

Hlutverk.

Minjastofnun Íslands er stjórnsýslustofnun sem annast framkvæmd minjavörslu í samræmi við ákvæði þessara laga. Hlutverk stofnunarinnar er að:

a.	hafa eftirlit með fornleifum í landinu og friðuðum húsum og mannvirkjum,

b.	vinna að stefnumörkun um verndun fornleifa og byggingararfs ásamt fagnefndum,

c.	setja reglur um og hafa yfirumsjón með skráningu friðaðra og friðlýstra fornleifa, húsa og mannvirkja,

d.	halda heildarskrár um allar friðaðar og friðlýstar fornleifar, friðlýsta legsteina og minn
ingarmörk og friðuð og friðlýst hús og mannvirki,

e.	gera tillögur til ráðherra um friðlýsingu og afnám hennar,

f.	ákveða skyndifriðun menningarminja ef þörf krefur,

g.	setja reglur og skilyrði um rannsóknir fornleifa sem hafa jarðrask í för með sér og hafa eftirlit með fornleifarannsóknum í landinu,

h.	fjalla um og veita leyfi til stað- og tímabundinna fornleifarannsókna sem hafa jarðrask í för með sér,

i.	framkvæma nauðsynlegar rannsóknir, svo sem neyðarrannsóknir, vettvangskannanir til að staðfesta umfang og eðli minja og aðrar skyndirannsóknir,

j.	hafa eftirlit með og annast leyfisveitingar vegna flutnings menningarminja til annarra landa,

k.	úthluta úr fornminjasjóði og húsafriðunarsjóði að fengnum umsögnum fagnefnda og annast umsýslu þeirra,

l.	hafa eftirlit með framvindu verkefna sem styrk fá úr sjóðunum,

m.	ákveða aðra ráðstöfun fjár úr fornminjasjóði og húsafriðunarsjóði í samráði við húsafrið
unarnefnd og fornminjanefnd,

n.	annast framkvæmd laga um skil á menningarverðmætum til annarra landa,

o.	setja á fót minjaráð á hverju minjasvæði og bera ábyrgð á starfsemi þeirra,

p.	annast önnur verkefni samkvæmt ákvörðun ráðherra.

12. gr.

Forstöðumaður.

Ráðherra skipar forstöðumann Minjastofnunar Íslands til fimm ára í senn. Skipaður skal maður með háskólamenntun og staðgóða þekkingu á starfssviði stofnunarinnar. Forstöðu
maður stjórnar starfsemi og rekstri hennar. Hann ræður starfsmenn stofnunarinnar og er í fyrirsvari fyrir hana.

13. gr.

Minjaverðir.

Minjaverðir eru starfsmenn Minjastofnunar Íslands og sinna þeim verkefnum sem undir stofnunina heyra samkvæmt nánari fyrirmælum forstöðumanns. Minjaverðir skulu hafa há
skólamenntun og sérþekkingu á einhverju þeirra fagsviða sem undir stofnunina falla.

Í þjónustusamningi milli Minjastofnunar Íslands og Þjóðminjasafns Íslands má fela minja
vörðum eftirlit með minjum sem heyra undir Þjóðminjasafn Íslands.

14. gr.

Gjaldtökuheimild.

Minjastofnun Íslands er heimilt að taka gjald fyrir leyfisveitingar og ýmsa ólögbundna þjónustu, þar á meðal fyrir ráðgjöf, veitta sérfræðiþjónustu, afritun gagna og námskeiðahald.

Stofnunin birtir gjaldskrá um gjaldtöku samkvæmt þessari grein.

3. ÞÁTTUR

Verndun og varðveisla menningarminja.

IV. KAFLI

Skráning fornleifa, húsa og annarra mannvirkja.

15. gr.

Skráning og skil á gögnum.

Minjastofnun Íslands hefur yfirumsjón með skráningu fornleifa og friðaðra og friðlýstra húsa og mannvirkja.

Stofnunin heldur heildarskrár yfir allar þekktar fornleifar og friðuð og friðlýst hús og mannvirki á landinu. Stofnunin birtir skrárnar og skulu þær vera aðgengilegar á miðlægum gagnagrunni.

Minjastofnun Íslands er heimilt að fela tilteknum einstaklingum eða stofnunum er búa yfir sérþekkingu og reynslu á sviði skráningar fornleifa, húsa og mannvirkja afmörkuð könnunar- og skráningarstörf fyrir stofnunina.

Öll gögn sem varða skráningu fornleifa, húsa og mannvirkja skulu afhent Minjastofnun Íslands. Skráningarskýrslur skulu afhentar stofnuninni á rafrænu formi. Eintök af skránum skulu afhent hlutaðeigandi skipulagsyfirvöldum á rafrænu formi.

Fornleifa-, húsa- og mannvirkjaskráningu á tilteknu svæði telst ekki lokið fyrr en skráin hefur hlotið staðfestingu Minjastofnunar Íslands. Stofnunin skal veita skipulagsyfirvöldum, byggingarfulltrúum og náttúruverndaryfirvöldum aðgang að skráningargögnum í vörslu stofnunarinnar.

Minjastofnun Íslands setur reglur um skráningu fornleifa og friðaðra og friðlýstra húsa og mannvirkja og skil á gögnum þar að lútandi.

16. gr.

Skráning vegna skipulags og undirbúnings framkvæmda.

Áður en gengið er frá aðalskipulagi skulu liggja fyrir upplýsingar sem gefa greinargóða mynd af menningarminjum innan sveitarfélags. Þegar landnýtingaráform samkvæmt aðal
skipulagi liggja fyrir er skylt að skráning fornleifa, húsa og mannvirkja fari fram á vettvangi á þeim svæðum sem fyrirhugað er að nýta sem atvinnu- eða íbúðasvæði áður en til svæðis- eða deiliskipulags kemur.

Sá sem ber ábyrgð á skipulagsgerð í samræmi við skipulags- og byggingarlög skal standa straum af kostnaði við skráninguna. Skulu skipulagsyfirvöld hafa samráð við Minjastofnun Íslands um tilhögun skráningar eða endurskoðun á fyrri fornleifa-, húsa- og mannvirkjaskrám með hliðsjón af fyrirhuguðum breytingum á skipulagi. Óheimilt er að veita leyfi til fram
kvæmda án undanfarandi fornleifa-, húsa- og mannvirkjaskráningar. Þegar sérstaklega stend
ur á getur Minjastofnun Íslands veitt undanþágu fyrir framkvæmdum.

Skipulagsyfirvöld skulu tilkynna Minjastofnun Íslands um gerð skipulagsáætlana og veru
legar breytingar á þeim og um gerð skýrslna um mat á umhverfisáhrifum.

Skylt er að heimila þá för um landareign sem nauðsynleg getur talist við framkvæmd skráningar sem gerð er fyrir opinbera aðila. Ber að sýna landeiganda tillitssemi og valda ekki raski eða ónæði að þarflausu.

17. gr.

Miðlun upplýsinga.

Minjastofnun Íslands miðlar upplýsingum úr fornleifa-, húsa- og mannvirkjaskrám og veitir aðgang að gögnum í vörslu stofnunarinnar. Ef gögnin eru unnin utan stofnunarinnar skal getið uppruna þeirra.

Heimilt er að veita afnot af öllum upplýsingum á sviði fornleifa-, húsa- og mannvirkja
skráningar sem eru í vörslu Minjastofnunar Íslands að því tilskildu að uppruna sé getið og áreiðanleika upplýsinga sé ekki stefnt í tvísýnu.

V. KAFLI

Friðlýsing menningarminja.

18. gr.

Friðlýsing.

Friðlýsa má fornleifar, hús og mannvirki eða hluta þeirra sem hafa menningarsögulegt, vísindalegt eða listrænt gildi. Friðlýsing getur náð til nánasta umhverfis hins friðlýsta minja
staðar, húss eða mannvirkis. Friðlýsa má samfelld svæði þar sem fleiri en einn minjastaður telst hafa sérstakt menningarsögulegt gildi. Einnig má friðlýsa samstæður húsa sem hafa sama gildi og að framan greinir og gilda þá reglur friðlýsingar um hvert einstakt þeirra.

Minjastofnun Íslands skal hafa samráð við skipulagsyfirvöld þess landsvæðis sem menn
ingarminjar tilheyra þegar fjallað er um friðlýsingu þeirra.

Ráðherra ákveður friðlýsingu eða afnám friðlýsingar að fenginni tillögu Minjastofnunar Íslands.

Friðlýsing sem ákveðin hefur verið á grundvelli eldri laga heldur gildi sínu.

19. gr.

Framkvæmd friðlýsingar.

Minjastofnun Íslands skal með sannanlegum hætti tilkynna landeiganda, húseiganda, hlut
aðeigandi lögreglustjóra og bæjar- eða sveitarstjórn ákvörðun um friðlýsingu. Stofnunin skal gera drög að friðlýsingarskilmálum og leggja fyrir landeigendur, húseigendur, viðkomandi sveitarfélög og aðra sem hagsmuna eiga að gæta.

Minjastofnun Íslands skal láta þinglýsa friðlýsingu sem kvöð á eign þeirri sem í hlut á. Greina skal í tilkynningu til hvers friðlýsingin nær. Ráðuneyti auglýsir friðlýsingu í B-deild Stjórnartíðinda. Um undirbúning og ákvörðun um friðlýsingu fer að öðru leyti eftir ákvæðum stjórnsýslulaga, nr. 37/1993.

Afnám friðlýsingar skal auglýst með sama hætti og friðlýsing.

Hinn friðlýsti minjastaður og ytri mörk hans skulu tilgreind á rafrænum kortagrunni. Minjastofnun Íslands tryggir að friðlýstar menningarminjar verði færðar á skipulagskort. Þinglýsingarstjóri skal tilkynna Minjastofnun Íslands ef þinglesin eru eigendaskipti að frið
lýstu húsi, mannvirki eða landareign sem á eru friðlýstar fornleifar.

Heimilt er að lækka eða fella niður fasteignagjöld af friðlýstum fasteignum og landareign
um sem á eru friðlýstar fornleifar.

20. gr.

Skyndifriðun.

Minjastofnun Íslands getur ákveðið skyndifriðun staðbundinna menningarminja sem hafa sérstakt menningarsögulegt, vísindalegt eða listrænt gildi, en hafa þó ekki verið friðlýstar eða njóta lögbundinnar friðunar, sé hætta á að minjunum verði spillt, þær glatist eða gildi þeirra rýrt á einhvern hátt. Meðan á skyndifriðun stendur gilda reglur um friðlýsingu.

Skyndifriðun tekur gildi þegar Minjastofnun Íslands hefur tilkynnt aðilum máls um ákvörðun sína. Ákvörðun er bindandi eftir að tilkynning um hana er komin til aðila og gildir í allt að sex vikur.

Ráðherra ákveður hvort friðlýsa skuli viðkomandi menningarminjar áður en skyndifriðun lýkur að fenginni tillögu Minjastofnunar Íslands.

VI. KAFLI

Verndun og varðveisla fornminja.

21. gr.

Verndun fornleifa.

Fornleifum, sbr. 3. mgr. 3. gr., jafnt þeim sem eru friðlýstar sem þjóðminjar og þeim sem njóta friðunar í krafti aldurs, má enginn, hvorki landeigandi, ábúandi, framkvæmdaraðili né nokkur annar, spilla, granda eða breyta, hylja, laga, aflaga eða flytja úr stað nema með leyfi Minjastofnunar Íslands.

Eigendur og ábúendur jarða skulu hlúa að fornleifum á landareignum sínum og viðhalda umhverfi þeirra eftir því sem sanngjarnt getur talist. Minjastofnun Íslands er skylt að veita ráðgjöf og leiðbeiningar í því sambandi.

Minjastofnun Íslands gerir nauðsynlegar ráðstafanir til verndar fornleifum, viðhalds eða endurbóta, en áður skal gera landeiganda eða ábúanda viðvart um þær. Ef nauðsyn krefur lætur Minjastofnun Íslands rannsaka fornleifar með greftri eða á annan hátt.

Friðlýstum fornleifum skal viðhaldið á kostnað ríkisins. Minjastofnun Íslands ber ábyrgð á friðlýstum fornleifum og semur verk- og fjárhagsáætlun um viðhald þeirra.

22. gr.

Friðhelgun og merkingar.

Þeim fornleifum sem friðlýstar eru skal fylgja 100 metra friðhelgað svæði út frá ystu sýni
legu mörkum þeirra og umhverfis nema kveðið sé á um annað. Hvers konar röskun, bygg
ingaframkvæmdir eða aðrar framkvæmdir á friðhelguðu svæði umhverfis friðlýstar fornleifar eru óheimilar án leyfis Minjastofnunar Íslands. Friðhelgað svæði umhverfis aðrar fornleifar, sem ekki eru friðlýstar en njóta friðunar í krafti aldurs, skal vera 15 metrar nema annað sé ákveðið.

Minjastofnun Íslands skal sjá til þess að friðlýstar fornleifar eða minjastaðir séu auðkennd með sérstökum merkjum. Upplýsingaskilti eða aðrar merkingar við friðlýstar fornleifar skulu vera í samræmi við reglur sem stofnunin setur og skal staðsetning þeirra vera háð samþykki stofnunarinnar. Minjastofnun Íslands er heimilt að fjarlægja skilti eða aðrar merkingar, sé gerð þeirra og staðsetning ekki í samræmi við reglur sem stofnunin setur og kynnir.

23. gr.

Fornleifar í hættu.

Hver sá sem verður var við að fornleifar liggi undir skemmdum skal gera Minjastofnun Íslands viðvart án tafar.

Ef fyrirsjáanlegt er að minjastaður spillist vegna breyttrar landnotkunar eða framkvæmda, skal framkvæmdaraðili eða viðkomandi sveitarfélag gera Minjastofnun Íslands viðvart með sannanlegum hætti með minnst fjögurra vikna fyrirvara áður en áætlaðar framkvæmdir hefj
ast og lýsa þeim breytingum er af framkvæmd munu leiða.

Minjastofnun Íslands ákveður að undangenginni vettvangskönnun hvort frekari rannsókn
ar er þörf, hvort gera skuli tillögu um friðlýsingu eða hvort fornleifarnar megi víkja og þá með hvaða skilmálum. Óheimilt er að veita leyfi til framkvæmda fyrr en ákvörðun Minja
stofnunar Íslands liggur fyrir.

Stofnunin skal hafa samráð við Umhverfisstofnun þegar fjallað er um blandaðar minjar, þ.e. menningarminjar sem einnig teljast til náttúruminja.

24. gr.

Áður ókunnar fornminjar.

Finnist fornminjar sem áður voru ókunnar, t.d. undir yfirborði jarðar, sjávar, vatns eða í jökli, skal skýra Minjastofnun Íslands frá fundinum svo fljótt sem unnt er. Sama skylda hvílir á landeiganda og ábúanda er þeir fá vitneskju um fundinn.

Ef fornminjar, sem áður voru ókunnar, finnast við framkvæmd verks skal sá sem fyrir því stendur stöðva framkvæmd án tafar. Skal Minjastofnun Íslands láta framkvæma vettvangs
könnun umsvifalaust svo skera megi úr um eðli og umfang fundarins. Stofnuninni er skylt að ákveða svo fljótt sem auðið er hvort verki megi fram halda og með hvaða skilmálum. Óheimilt er að halda framkvæmdum áfram nema með skriflegu leyfi Minjastofnunar Íslands.

Minjastofnun Íslands er heimilt að stöðva framkvæmdir í allt að fimm virka daga meðan rannsókn fer fram, hafi stofnunin rökstuddan grun um að fornminjar muni skaðast vegna framkvæmda. Verði ekki orðið við fyrirmælum stofnunarinnar um stöðvun framkvæmda er henni heimilt að leita atbeina lögreglu ef með þarf til að framfylgja þeim og beita dagsektum í því skyni skv. 55. gr.

25. gr.

Afnám friðunar.

Minjastofnun Íslands er heimilt að afnema friðun fornleifa sem byggist á aldursákvæðum þessara laga.

26. gr.

Fundur forngripa.

Þegar forngripir finnast skal Minjastofnun Íslands tilkynnt um fundinn án tafar. Óheimilt er að hagga við fundinum eða fjarlægja lausa hluti úr honum nema brýna nauðsyn beri til. Stofnunin ákveður hvort frekari rannsókna er þörf á vettvangi.

Allir gripir, sem grein þessi fjallar um, eru eign ríkisins. Skulu þeir afhentir Þjóðminja
safni Íslands eins fljótt og unnt er.

27. gr.

Greiðslur fyrir forngripafund.

Finnist forngripur á annan hátt en við fornleifarannsókn á finnandi rétt á greiðslu úr ríkis
sjóði vegna útgjalda sem hann hefur haft vegna fundarins.

Nú finnst forngripur úr eðalmálmum eða eðalsteinum, þar á meðal gull- eða silfurpening
ar, og skal þá Þjóðminjasafn Íslands meta verðgildi gripsins. Skal annar helmingur fjárhæðar
innar greiddur finnanda en hinn landeiganda.

Útgjöld samkvæmt grein þessari skulu greidd úr ríkissjóði.

28. gr.

Kostnaður við rannsóknir.

Kostnaður Minjastofnunar Íslands vegna vettvangskönnunar á fornminjum sem gerð er í þeim tilgangi að staðfesta eðli og umfang þeirra skal greiddur af stofnuninni.

Framkvæmdaraðili greiðir kostnað við þær rannsóknir á fornleifum sem Minjastofnun Ís
lands ákveður að séu nauðsynlegar vegna fyrirhugaðra framkvæmda. Við allar umfangsmikl
ar framkvæmdir skal sá sem fyrir þeim stendur bera kostnað af nauðsynlegum rannsóknum og vettvangsskráningu fornleifa.

Minjastofnun Íslands er heimilt að leiðbeina framkvæmdaraðilum um fagleg atriði, sé þess óskað.

VII. KAFLI

Verndun og varðveisla húsa og mannvirkja.

29. gr.

Friðuð mannvirki.

Öll hús og mannvirki sem eru 100 ára eða eldri eru friðuð svo og allar kirkjur 70 ára og eldri.

Óheimilt er að raska friðuðum húsum og mannvirkjum, spilla þeim eða breyta, rífa þau eða flytja úr stað nema með leyfi Minjastofnunar Íslands.

Minjastofnun Íslands er heimilt að afnema friðun sem byggist á aldursákvæðum þessarar greinar.

30. gr.

Verndun annarra húsa og mannvirkja.

Eigendum húsa og mannvirkja sem ekki njóta friðunar en byggð voru 1925 eða fyrr er skylt að leita álits hjá Minjastofnun Íslands með minnst sex vikna fyrirvara ef þeir hyggjast breyta þeim, flytja þau eða rífa. Minjastofnun Íslands skal innan fjögurra vikna frá því að erindi berst tilkynna viðkomandi aðilum um álit sitt. Stofnuninni er heimilt að setja skilyrði um slíkar framkvæmdir eða gera tillögu um friðlýsingu umrædds húss eða mannvirkis.

Álit Minjastofnunar Íslands skal liggja fyrir áður en veitt er leyfi til framkvæmda skv. 15. gr. laga nr. 123/2010 á húsum og mannvirkjum sem fjallað er um í þessari grein.

31. gr.

Friðlýst hús og mannvirki.

Óheimilt er að gera nokkrar breytingar á friðlýstu húsi eða mannvirki án vitundar Minja
stofnunar Íslands. Við endurbætur og viðhald friðlýstra húsa og mannvirkja skal leita álits og ef til þarf leyfis Minjastofnunar Íslands með minnst sex vikna fyrirvara.

Vilji eigandi friðlýstrar eignar ráðast í framkvæmd, sem leyfi þarf til, skal hann í umsókn sinni til Minjastofnunar Íslands lýsa fyrirhuguðum framkvæmdum og láta uppdrátt fylgja. Stofnunin skal svo fljótt sem við verður komið, og í síðasta lagi innan fjögurra vikna frá því að umsókn berst, gera eiganda grein fyrir afstöðu sinni. Setji stofnunin það skilyrði fyrir samþykki sínu að verk sé framkvæmt á tiltekinn annan hátt en tilgreindur er í umsókn er eig
anda skylt að hlíta því. Skal eigandi fá greiddan aukakostnað sem leiðir af fyrirmælum stofn
unarinnar.

Kostnaður sem hlýst af skilyrðum sem Minjastofnun Íslands setur, sbr. 2. mgr., greiðist úr húsafriðunarsjóði.

Leyfi stofnunarinnar þarf til að setja skilti eða aðrar áletranir á friðlýst hús eða mannvirki.

Brot á ákvæðum greinarinnar sæta viðurlögum skv. 177. gr. almennra hegningarlaga, nr. 19/1940.

32. gr.

Spjöll á friðlýstu húsi eða mannvirki.

Verði friðlýst hús eða mannvirki fyrir spjöllum af eldi eða öðrum ástæðum skal eigandi eða sá er afnot hefur af mannvirkinu gera Minjastofnun Íslands viðvart um það þegar í stað. Lætur stofnunin þá fara fram skoðunargerð og mat á spjöllum. Ef ráðist verður í endurbygg
ingu gilda ákvæði 31. gr.

33. gr.

Úrræði.

Ef breytingar hafa verið gerðar á friðlýstu húsi eða mannvirki án leyfis Minjastofnunar Íslands getur stofnunin mælt svo fyrir að eigandi skuli færa það í fyrra horf innan hæfilegs frests.

Ef viðhald friðlýsts húss eða mannvirkis er vanrækt getur Minjastofnun Íslands lagt fyrir eiganda að gera umbætur innan hæfilegs frests. Líði sá frestur án þess að úr sé bætt getur stofnunin látið framkvæma nauðsynlegt viðhald og umbætur á kostnað eiganda eða lagt á dagsektir, sbr. 55. gr.

34. gr.

Niðurrif eða flutningur á friðlýstu húsi eða mannvirki.

Vilji eigandi friðlýsts húss eða mannvirkis rífa það eða flytja skal hann sækja um niður
fellingu friðlýsingar til Minjastofnunar Íslands áður en sótt er um byggingarleyfi hjá viðkom
andi sveitarfélagi. Stofnunin skal svo fljótt sem við verður komið, og í síðasta lagi innan fjögurra vikna frá því að umsókn berst, senda ráðherra umsóknina með tillögum sínum um hvort fella skuli niður friðlýsingu eða skilgreina að nýju til hvaða þátta friðlýsing nær.

35. gr.

Eftirlit.

Ef byggingarfulltrúi sveitarfélags verður var við að friðað eða friðlýst hús eða mannvirki hafi orðið fyrir spjöllum eða að því sé ekki vel við haldið skal viðkomandi byggingarfulltrúi gera Minjastofnun Íslands viðvart án tafar.

Minjastofnun Íslands hefur rétt til að framkvæma eiganda að kostnaðarlausu hvers konar eftirlit með friðlýstu húsi og mannvirki og skoðanir sem gera þarf vegna ákvæða þessa kafla.

VIII. KAFLI

Rannsóknir.

36. gr.

Fornleifarannsókn.

Tilkynna skal Minjastofnun Íslands um allar fornleifarannsóknir í landinu.

Sækja skal um leyfi til Minjastofnunar Íslands vegna allra staðbundinna og tímabundinna fornleifarannsókna sem hafa jarðrask í för með sér. Stjórnandi slíkra rannsókna skal hafa til
skilda menntun í fornleifafræði og uppfylla skilyrði sem Minjastofnun Íslands setur fyrir veitingu leyfa til fornleifarannsókna sem hafa jarðrask í för með sér.

Óheimilt er að flytja úr landi lífræn eða ólífræn sýni úr fornleifarannsóknum nema með skriflegu leyfi Minjastofnunar Íslands.

Um tímabundinn flutning gripa úr yfirstandandi rannsóknum úr landi skal fara að ákvæð
um XI. kafla.

Minjastofnun Íslands setur reglur um fornleifarannsóknir sem hafa jarðrask í för með sér þar sem m.a. er kveðið á um skilyrði fyrir veitingu leyfa til slíkra rannsókna, um lok þeirra, menntun þeirra sem starfa við þær og skil á gögnum, sýnum og gripum með þeim hætti sem stofnunin ákveður. Í slíkum reglum skal enn fremur kveðið á um frágang minjastaðar og birt
ingu skýrslna um rannsóknirnar.

37. gr.

Rannsóknarleyfi.

Umsókn um rannsóknarleyfi, sbr. 2. mgr. 36. gr., skal hafa borist Minjastofnun Íslands minnst fjórum vikum áður en fyrirhuguð rannsókn hefst. Stofnunin skal taka afstöðu til um
sóknar um rannsóknarleyfi svo fljótt sem við verður komið en eigi síðar en tveimur vikum eftir að umsókn hefur borist. Stofnunin getur krafist viðbótarupplýsinga áður en umsókn er afgreidd.

Leyfi til fornleifarannsóknar er alla jafna veitt til eins árs. Minjastofnun Íslands er heimilt að veita rannsóknarleyfi til allt að þriggja ára þegar um umfangsmikla rannsókn er að ræða. Í slíkum tilfellum skal stjórnandi rannsóknar skila árlega áfangaskýrslu, þar sem fram koma allar niðurstöður, en einnig hugsanlegar breytingar á upphaflegri rannsóknaráætlun.

Þeim sem fær leyfi til fornleifarannsóknar ber að hlíta þeim reglum og skilyrðum sem stofnunin setur. Um leyfi til rannsókna á friðlýstum fornleifum og skilyrði leyfis fer sam
kvæmt ákvæðum 39. gr.

Minjastofnun Íslands er heimilt að veita takmarkað eða skilyrt leyfi til fornleifarannsókna sem hafa jarðrask í för með sér eða hafna umsókn og skal stofnunin þá rökstyðja ákvörðun sína.

38. gr.

Skyndirannsóknir.

Komi í ljós við framkvæmdir eða með öðrum hætti áður óþekktar minjar skal Minjastofn
un Íslands meta eðli þeirra og umfang og hvort frekari rannsókna sé þörf. Kostnaður af slíku mati greiðist af stofnuninni. Stofnunin getur falið öðrum framkvæmd skyndirannsókna af þessu tagi.

39. gr.

Rannsókn friðlýstra fornleifa.

Rannsóknir á friðlýstum fornleifum, þjóðminjum, sem hafa röskun minjastaðar í för með sér, skulu aðeins vera heimilar í undantekningartilvikum. Skulu rannsóknaraðilar hlíta sér
stökum skilmálum sem Minjastofnun Íslands setur.

40. gr.

Lok fornleifarannsóknar.

Öllum gripum og sýnum sem finnast við fornleifarannsóknir skal skilað til Þjóðminjasafns Íslands innan árs frá fundi þeirra ásamt skrá yfir þá í því formi sem safnið ákveður.

Fornleifarannsókn telst lokið þegar gengið hefur verið frá minjastað í samræmi við reglur Minjastofnunar Íslands, gögnum skilað og birt skýrsla um niðurstöður rannsóknarinnar.

Allir gripir og sýni úr fornleifarannsóknum ásamt gögnum og rannsóknarskýrslum skulu afhentar Þjóðminjasafni Íslands til varðveislu innan árs frá áætluðum lokum verkefnis, sbr. 3. gr. laga um Þjóðminjasafn Íslands, í því formi sem Minjastofnun Íslands ákveður í samráði við Þjóðminjasafn Íslands. Afrit af rannsóknarskýrslum skal skilað til Minjastofnunar Íslands á því formi sem stofnunin ákveður.

Standi rannsóknaraðili ekki skil á gripum, sýnum og rannsóknargögnum í samræmi við ákvæði 3. mgr., getur það haft áhrif á afgreiðslu frekari umsókna viðkomandi um ný rann
sóknarleyfi.

IX. KAFLI

Minningarmörk.

41. gr.

Friðlýsing minningarmarka.

Minjastofnun Íslands hefur umsjón og eftirlit með legsteinum og öðrum minningarmörk
um í kirkjugörðum landsins ásamt minningarmörkum utan þeirra.

Stofnunin gerir að höfðu samráði við kirkjugarðaráð, sem starfar samkvæmt lögum um kirkjugarða, greftrun og líkbrennslu, nr. 36/1993, tillögu til ráðherra um friðlýsingu þeirra legsteina eða annarra minningarmarka í kirkjugörðum sem stofnunin telur rétt að vernda vegna sögulegs eða listræns gildis þeirra. Gildir þetta jafnt um minningarmörk í aflögðum kirkjugörðum sem og þeim sem enn eru í notkun.

Minjastofnun Íslands skal halda skrár yfir friðaða og friðlýsta legsteina og önnur minn
ingarmörk og skulu slíkar minjar í hverjum kirkjugarði skráðar sérstaklega. Skulu upplýsing
ar úr skránum látnar í té sóknarprestum, próföstum eða kirkjugarðastjórnum sem hlut eiga að máli, svo og Þjóðminjasafni Íslands.

Ákvörðun um friðlýsingu legsteina og annarra minningarmarka skal þinglýst sem kvöð á viðkomandi landareign og skal þinglýsingin birt í B-deild Stjórnartíðinda.

X. KAFLI

Menningarminjasjóðir.

42. gr.

Fornminjasjóður.

Fornminjasjóður hefur það hlutverk að stuðla að varðveislu og rannsóknum á fornminjum. Sjóðurinn veitir styrki til rannsókna á fornminjum, þar á meðal til fornleifaskráningar, miðl
unar upplýsinga um þær, svo og til varðveislu og viðhalds á fornminjum. Sjóðnum er einnig heimilt að veita styrki til viðhalds annarra menningarminja sem hafa menningarsögulegt, vís
indalegt eða listrænt gildi, t.d. minja sem ekki njóta friðunar á grundvelli aldurs en teljast hafa varðveislugildi, svo sem skip, bátar og önnur samgöngutæki.

Styrkir úr fornminjasjóði eru ákveðnir í samræmi við úthlutunarreglur, sbr. 2. mgr. 8. gr.

Tekjur fornminjasjóðs eru:

a.	framlag ríkissjóðs eftir því sem ákveðið er í fjárlögum,

b.	önnur framlög.

Heimilt er að krefjast endurgreiðslu hafi verkefni sem hlotið hefur styrk ekki verið unnið í samræmi við umsókn og þau gögn sem styrkveiting var byggð á, verkefnið ekki verið unnið samkvæmt skilmálum sjóðsins eða lokaskýrslu hefur ekki verið skilað innan árs frá áætluð
um lokum verkefnis.

43. gr.

Húsafriðunarsjóður.

Húsafriðunarsjóður hefur það hlutverk að stuðla að varðveislu og viðhaldi friðlýstra og friðaðra húsa og mannvirkja. Sjóðurinn veitir styrki til viðhalds og endurbóta á friðlýstum og friðuðum húsum og mannvirkjum. Sjóðnum er einnig heimilt að veita styrki til viðhalds annarra mannvirkja sem hafa menningarsögulegt, vísindalegt eða listrænt gildi. Sjóðnum ber að stuðla að byggingarsögulegum rannsóknum, þar með talið skráningu húsa og mannvirkja, og miðlun upplýsinga um þær.

Styrkir úr húsafriðunarsjóði eru ákveðnir í samræmi við úthlutunarreglur, sbr. 2. mgr. 9. gr.

Tekjur húsafriðunarsjóðs eru:

a.	framlag ríkissjóðs eftir því sem ákveðið er í fjárlögum,

b.	framlag sveitarfélaga sem greiðist úr Jöfnunarsjóði sveitarfélaga og skal miðað við að það nemi 150 kr. á hvern íbúa hlutaðeigandi sveitarfélags,

c.	önnur framlög.

Styrkir til einstaklinga úr húsafriðunarsjóði mynda ekki stofn til tekjuskatts.

Heimilt er að krefjast endurgreiðslu hafi verkefni sem hlotið hefur styrk ekki verið unnið í samræmi við umsókn og þau gögn sem styrkveiting var byggð á, verkefnið ekki verið unnið samkvæmt skilmálum sjóðsins eða lokaskýrslu hefur ekki verið skilað innan árs frá áætluð
um lokum verkefnis.

XI. KAFLI

Flutningur menningarminja úr landi.

44. gr.

Þjóðarverðmæti, sem hafa sérstakt gildi fyrir íslenska þjóðmenningu.

Eigi má flytja úr landi menningarminjar er teljast til þjóðarverðmæta, skv. 2. mgr. 2. gr. nema með samþykki ráðherra.

45. gr.

Menningarminjar.

Ekki er heimilt að flytja úr landi aðrar innlendar eða erlendar menningarminjar sem hér eru taldar nema formlegt leyfi komi til, sbr. 47. gr.:

1.	Forngripi skv. 3. gr., hvort sem þeir eru í eigu opinberra stofnana, fyrirtækja, félagasam
taka eða einstaklinga, án tillits til verðgildis.

2.	Hluta úr listrænum, sögulegum eða trúarlegum minjum er losaðir hafa verið frá þeim og eldri eru en frá 1900, án tillits til verðgildis.

3.	a.	Málverk og handgerðar myndir, aðrar en þær sem getið er í b- og c-lið þessa töluliðar og 4. tölul., úr hvaða efni sem er, ef þær eru eldri en 50 ára og ekki í eigu höfunda þeirra.

b.	Vatnslitamyndir, gvassmyndir, pastelmyndir og teikningar, gerðar í höndum að öllu leyti á hvaða efni sem er, ef þær eru eldri en 50 ára og ekki í eigu höfunda þeirra.

c.	Frumeintök af stungum, þrykki, silkiprenti og steinprenti, ásamt tilheyrandi plötum og frumgerð veggspjalda, séu verkin eldri en 50 ára og ekki í eigu höfunda þeirra.

4.	Mósaíkverk sem ekki falla undir 1. eða 2. tölul. og teikningar úr hvaða efni sem er séu myndverkin að öllu leyti handunnin, eldri en 50 ára og ekki í eigu höfunda þeirra.

5.	Frumeintök höggmynda eða myndastyttna og eftirmyndir þeirra sem eru gerðar með sömu aðferð og frumeintökin, séu verkin eldri en 50 ára og ekki í eigu höfunda þeirra, enda falli þau ekki undir 1. tölul.

6.	Ljósmyndir og kvikmyndir og filmur eða glerplötur af þeim, enda séu þær eldri en 50 ára og ekki í eigu höfunda þeirra.

7.	Bækur, prentaðar á Íslandi fyrir 1800 svo og íslensk handrit, eldri en frá árinu 1800, stök eða sem safn, án tillits til verðgildis.

8.	Önnur handrit, þar með talin landabréf og raddskrár, stakar eða sem safn, sem eldri eru en 50 ára og ekki í eigu höfunda þeirra.

9.	Aðrar bækur, eldri en 100 ára, stakar eða sem safn.

10.	Prentuð landabréf, eldri en 200 ára.

11.	Skjalasöfn hvers konar og hluta þeirra, úr hvaða efni sem er, svo sem dagbækur, handrit, skýrslur, fundargerðabækur og skissubækur, eldri en 50 ára.

12.	Dýrafræðileg, grasafræðileg, jarðfræðileg eða líffræðileg söfn og safneintök og sömu
leiðis söfn sem gildi hafa fyrir sagnfræði, steingervingafræði, mannfræði eða myntfræði.

13.	Samgöngutæki, eldri en 75 ára.

14.	Aðrar íslenskar menningarminjar, sem ekki falla undir 1.–13. tölul., án tillits til verð
gildis, þar á meðal húsgögn og innréttingar eða hluta úr þeim, frá 1900 eða eldri; hljóð
færi smíðuð á Íslandi, frá 1900 eða eldri; ílát, tæki og áhöld hvers konar úr tré, horni eða beini, með eða án útskurðar, frá 1900 eða eldri; búninga og fylgihluti þeirra, frá 1900 eða eldri; annan vefnað eða útsaum, frá 1900 eða eldri, og gripi úr silfri eða gulli, frá 1900 eða eldri.

15.	Aðrar erlendar menningarminjar, svo sem húsgögn, búshluti og skrautmuni, hljóðfæri, úr og klukkur, mælitæki, vopn og muni úr gulli, silfri eða fílabeini.

Ráðherra kveður í reglugerð á um lágmarksverðgildi þeirra menningarminja sem getið er í 3., 4., 5., 6., 8., 9., 10., 11., 12., 13., og 15. tölul. 1. mgr. Við mat á verðgildi skal miðað við áætlað markaðsverð hlutaðeigandi menningarminja hér á landi á þeim degi er umsókn um útflutningsleyfi berst Minjastofnun Íslands.

46. gr.

Umsókn um leyfi til flutnings.

Umsóknir um leyfi til flutnings menningarminja úr landi skulu sendar Minjastofnun Íslands.

Við mat á listrænu, sögulegu eða vísindalegu gildi menningarminja er hér um ræðir og verðmæti þeirra, svo og um meiri háttar álitaefni, skal Minjastofnun Íslands m.a. hafa samráð við forstöðumenn þeirra safna og stofnana hér á landi er einkum varðveita þess konar muni sem mál snýst um hverju sinni.

Minjastofnun Íslands er heimilt að koma í veg fyrir flutning menningarminja úr landi, án tillits til aldurs þeirra og verðgildis, ef minjarnar teljast til þjóðarverðmæta, sbr. 2. gr., eða hafa að öðru leyti sérstakt gildi fyrir íslenska þjóðmenningu. Stofnunin getur stöðvað flutn
ing þeirra úr landi um stundarsakir meðan leitað er umsagna sérfróðra manna, sbr. 2. mgr.

47. gr.

Leyfisveiting.

Minjastofnun Íslands skal veita leyfi til flutnings menningarminja úr landi skv. 45. gr. hafi þær ekki ótvírætt gildi fyrir íslenska þjóðmenningu.

Skylt er að veita leyfi til flutnings menningarminja úr landi í eftirfarandi tilfellum, jafnvel þótt þær hafi umtalsverða þýðingu fyrir menningararf þjóðarinnar:

a.	flytji eigandi þeirra búferlum til annars lands,

b.	hafi viðkomandi munir með arfi, arfleiðslu eða búskiptum komist í eigu einstaklings sem búsettur er erlendis,

c.	séu munir úr safni í eigu ríkisins eða annarrar opinberrar stofnunar fluttir tímabundið til útlanda,

d.	séu munir úr öðru safni fluttir tímabundið úr landi með samþykki forstöðumanns við
komandi höfuðsafns,

e.	séu munir fluttir úr landi af einstaklingi í þeim tilgangi að nota við opinbera menningar
viðburði og verði alla jafna fluttir aftur til Íslands innan eins árs frá flutningi úr landi,

f.	hafi munir af íslenskum uppruna verið fluttir tímabundið til Íslands með lögmætum hætti,

g.	hafi menningarminjar verið fluttar til Íslands með ólögmætum hætti frá öðru ríki og krafa um skil hafi borist íslenskum stjórnvöldum, sbr. lög um skil menningarverðmæta til annarra landa.

Ákvæði 2. mgr. á ekki við um þjóðarverðmæti, sbr. 2. og 44. gr.

Menningarminjar sem upprunnar eru í öðru landi er heimilt að flytja frá Íslandi án sérstaks leyfis hafi þær verið fluttar til Íslands með lögmætum hætti fyrir 50 árum eða síðar.

48. gr.

Framkvæmd.

Minjastofnun Íslands annast framkvæmd ákvæða þessara laga um flutning menningar
minja úr landi fyrir hönd íslenska ríkisins. Stofnunin veitir formleg leyfi til flutnings menn
ingarminja úr landi skv. 45. og 47. gr. og þjóðarverðmæti skv. 44. gr. Um framkvæmd leyfis
veitinga, m.a. um form leyfisskjala, skal farið að nánari reglum er Minjastofnun Íslands setur og ráðherra staðfestir.

Við flutning menningarminja úr landi skal sá er flytja vill menningarverðmæti úr landi framvísa formlegu leyfisbréfi til tollyfirvalda sem staðfestir leyfi til flutningsins með áritun og stimpli.

Tollyfirvöld skulu án tafar tilkynna Minjastofnun Íslands um menningarminjar sem reynt hefur verið að flytja úr landi án tilskilinna leyfa.

49. gr.

Ágreiningur.

Ágreiningi um leyfisveitingu eða synjun um flutning á menningarminjum úr landi má skjóta til ráðherra. Verður þá ekki af flutningi fyrr en ráðherra hefur heimilað hann og lagt fyrir Minjastofnun Íslands að gefa út leyfisbréf þar að lútandi.

50. gr.

Kröfur til erlendra ríkja um skil menningarminja.

Minjastofnun Íslands ber fram kröfur til hlutaðeigandi stjórnvalda erlendis um skil menn
ingarminja hafi þær verið fluttar frá Íslandi með ólögmætum hætti, sbr. 44. og 45. gr. og til
skipun ráðs Evrópusambandsins 93/7/EBE, með síðari breytingum, ásamt lögum nr. 2/1993, um Evrópska efnahagssvæðið, og veitir þeim viðtöku fyrir hönd réttra eigenda eða vörslu
manna hérlendis.

Minjastofnun Íslands skal krefjast skila á menningarminjum sem fluttar hafa verið ólög
lega frá Íslandi til annars aðildarríkis Evrópska efnahagssvæðisins frá 1. janúar 1995.

4. ÞÁTTUR

Önnur ákvæði.

XII. KAFLI

Almenn ákvæði.

51. gr.

Málsmeðferð.

Ákvarðanir Minjastofnunar Íslands skv. 20., 23., 24., 28., 42. og 43. gr. eru endanlegar á stjórnsýslustigi og sæta ekki kæru til ráðherra.

52. gr.

Skrár.

Minjastofnun Íslands skal birta skrár þær sem stofnuninni ber að færa samkvæmt lögum þessum.

53. gr.

Skaðabætur.

Kröfum um skaðabætur vegna framkvæmdar á ákvæðum V.–VIII. kafla í lögum þessum skal beint til Minjastofnunar Íslands. Ef samkomulag næst ekki um bætur skulu þær ákveðnar eftir reglum laga um framkvæmd eignarnáms.

54. gr.

Niðurfelling gjalda.

Ekki ber að greiða stimpilgjöld eða þinglýsingargjöld af skjölum sem gefin eru út vegna framkvæmdar á lögum þessum.

55. gr.

Dagsektir.

Minjastofnun Íslands getur lagt allt að 300.000 kr. dagsekt, fyrir hvern byrjaðan dag, á þann sem vanrækir að:

a.	skila öllum gögnum sem varða skráningu fornleifa, húsa og mannvirkja til stofnunarinn
ar skv. 4. mgr. 15. gr.,

b.	verða við áskorun stofnunarinnar um að stöðva framkvæmdir í allt að fimm virka daga vegna fundar áður ókunnra fornminja skv. 2. mgr. 24. gr.,

c.	viðhalda friðlýstu húsi eða mannvirki eins og stofnunin hefur lagt fyrir eiganda að gera innan hæfilegs frests skv. 1. og 2. mgr. 33. gr.,

d.	skila gripum sem finnast við fornleifarannsóknir skv. 1. mgr. 40. gr.,

e.	skila öllum gögnum og birta skýrslu um niðurstöður fornleifarannsókna skv. 2. mgr. 40. gr.

Ákvarðanir Minjastofnunar Íslands um dagsektir eru aðfararhæfar. Innheimtar dagsektir renna til ríkissjóðs að frádregnum kostnaði við innheimtuna.

Óinnheimtar dagsektir falla ekki niður þó að aðili sinni síðar þeim skyldum sem á honum hvíldu, nema Minjastofnun Íslands ákveði það sérstaklega.

56. gr.

Viðurlög.

Brot gegn ákvæðum 2. mgr. 16. gr., 1. og 2. mgr. 21. gr., 22. gr., 3. mgr. 23. gr., 1. mgr. 24. gr., 1. mgr. 26. gr., 2. mgr. 29. gr., 1. mgr. 30. gr., 1. og 2. mgr. 31. gr., 34. gr., 36. gr., 4. mgr. 41. gr., 44. gr. og 45. gr. varða sektum til ríkissjóðs nema þyngri refsing liggi við broti skv. 177. gr. almennra hegningarlaga, nr. 19/1940.

Um meðferð mála samkvæmt þessari grein fer eftir lögum um meðferð sakamála.

57. gr.

Reglugerðarheimild.

Ráðherra er heimilt að setja með reglugerð nánari ákvæði um framkvæmd laganna í heild eða einstakra kafla þeirra.

XIII. KAFLI

Gildistaka og lagaskil.

58. gr.

Gildistaka.

Lög þessi öðlast gildi 1. janúar 2012. Frá þeim degi falla úr gildi lög um húsafriðun, nr. 104/2001, lög um flutning menningarverðmæta úr landi og um skil menningarverðmæta til annarra landa, nr. 105/2001, og þjóðminjalög, nr. 107/2001.

59. gr.

Breytingar á öðrum lögum.

Eftirtaldar breytingar verða á öðrum lögum:

a.	Á eftir 5. mgr. 13. gr. skipulagslaga, nr. 123/2010, kemur ný málsgrein, svohljóðandi:

Áður en sveitarstjórn gefur út framkvæmdaleyfi skv. 15. gr. skal gætt, eftir því sem við á, ákvæða IV. og VI. kafla laga um menningarminjar.

b.	Á eftir 3. mgr. 13. gr. laga um mannvirki, nr. 160/2010, kemur ný málsgrein, svohljóð
andi:

Óheimilt er að gefa út byggingarleyfi fyrir mannvirki sem fellur undir IV., VI. og VII. kafla laga um menningarminjar fyrr en álit Minjastofnunar Íslands liggur fyrir.

c.	F-liður 10. gr. laga nr. 4/1995, um tekjustofna sveitarfélaga, orðast svo: Til greiðslu framlaga sveitarfélaga í húsafriðunarsjóð skv. 43. gr. laga um menningarminjar.

Ákvæði til bráðabirgða.

Við gildistöku laga þessara tekur Minjastofnun Íslands yfir réttindi, eignir og skuldbind
ingar Húsafriðunarnefndar og Fornleifaverndar ríkisins. Í því felst m.a. að starfsmenn framangreindra stofnana verða starfsmenn Minjastofnunar Íslands. Ákvarðanir sem þessir aðilar hafa tekið halda gildi sínu.

Embætti forstöðumanna Fornleifaverndar ríkisins og Húsafriðunarnefndar eru lögð niður við gildistöku laga þessara.

Fram til 1. janúar 2012 er ráðherra heimilt að undirbúa gildistöku laganna meðal annars með því að auglýsa stöðu forstöðumanns Minjastofnunar Íslands og stofna til nauðsynlegra samninga í því sambandi. Forstöðumanni er heimilt að gera nauðsynlegar ráðstafanir til að undirbúa starfsemi stofnunarinnar, þar á meðal að ráða starfsmenn.

Umboð fornleifanefndar, stjórnar fornleifasjóðs og húsafriðunarnefndar falla niður við gildistöku laga þessara.

Athugasemdir við lagafrumvarp þetta.

Árið 2001 voru gerðar gagngerar breytingar á lögum sem varða menningarminjar. Allt starfsumhverfi minjavörslu í landinu var þá orðið mjög flókið. Um aldamótin 2000 hafði starfsemi byggðasafna eflst, þannig að fleiri söfn en Þjóðminjasafn Íslands tóku að sér forn
leifarannsóknir og ýmis þjónustuverkefni í ríkari mæli en áður. Mikil fjölgun hafði orðið í stétt fornleifafræðinga frá því um 1990 og höfðu margir fornleifafræðingar hafið sjálfstæðan rekstur um starfsemi sína í kjölfar fjölgunar verkefna, einkum á sviði fornleifaskráningar í tengslum við skipulagsgerð. Þar með komu mun fleiri aðilar að framkvæmdum á þessu sviði en áður hafði þekkst. Einnig hafði áhugi á húsafriðun og verndun mannvirkja eflst mjög.

Samkeppnislög sem sett voru árið 1993 kölluðu á aðskilnað stjórnsýslu og rannsókna. Með lagabreytingunum árið 2001 var stjórnsýsluþáttur fornleifaverndar skilinn frá Þjóð
minjasafni Íslands og sett á fót ný stofnun, Fornleifavernd ríkisins. Sett voru sérstök lög um ýmsa aðra þætti sem áður höfðu verið sameinaðir í þjóðminjalögum, nr. 88/1989, með áorðn
um breytingum. Þau lög sem samþykkt voru á þessu sviði árið 2001 voru: Lög um húsafrið
un, nr. 104/2001, lög um flutning menningarverðmæta úr landi og um skil menningarverð
mæta til annarra landa, nr. 105/2001, safnalög, nr. 106/2001, og þjóðminjalög, nr. 107/2001.

Eins og áður segir var Fornleifavernd ríkisins sett á fót sem stjórnsýslustofnun á sviði fornleifavörslu og við lagasetninguna urðu minjaverðir á landsbyggðinni sem áður voru starfsmenn Þjóðminjasafns Íslands starfsmenn hinnar nýju stofnunar. Fornleifanefnd var ekki lengur leyfisveitandi eins og verið hafði í eldri lögum, heldur eingöngu áfrýjunaraðili um ákvarðanir Fornleifaverndar ríkisins.

Með lagabreytingunum árið 2001 var húsafriðunarnefnd, sem samkvæmt eldri lögum hafði verið undirnefnd þjóðminjaráðs með eigin framkvæmdastjóra, jafnframt gerð að sjálf
stæðri ríkisstofnun með ráðherraskipuðum forstöðumanni. Við framkvæmd laganna um húsa
friðun hefur komið í ljós að nauðsynlegt er að geta með skýrum hætti greint á milli starfs
sviðs og ábyrgðar stofnunarinnar annars vegar og nefndarinnar hins vegar.

Verndun menningararfs heyrir nú undir ýmsar stofnanir á vegum mennta- og menningar
málaráðuneytis sem starfa við ólík skilyrði. Reynslan af framkvæmd laganna frá 2001 hefur leitt í ljós að stjórnsýsla, ábyrgð og verkaskipting þarf að vera skýrari og að samræmi skortir í skipun og hlutverki nefnda og ráða sem undir lögin falla, sem og í fyrirkomulagi sjóða og í meðferð mála. Einnig hefur komið í ljós misræmi í notkun hugtaka og að mörk milli minja
flokka hafa ekki verið skilgreind nægilega, t.d. milli fornleifa og mannvirkja.

Við verndun menningarminja vilja stjórnvöld vinna með hliðsjón af alþjóðlegum skuld
bindingum og samþykktum sem Ísland hefur gengist undir og marka ríkjandi viðhorf til málaflokksins. Meðal slíkra samþykkta er samningur UNESCO um verndun menningar- og náttúruminja heims frá 1972 og samningur UNESCO um verndun menningarerfða frá 2003 auk samnings UNESCO um leiðir til að banna og hindra ólögmætan innflutning, útflutning og yfirfærslu eignarhalds á menningarverðmætum frá 1970 en allir þessir samningar eru stað
festir af Íslands hálfu. Aðrir alþjóðasamningar á þessu sviði eru samningar Evrópuráðsins um verndun fornleifa (Valetta 1993) og verndun byggingararfsins (Granada 1985) en unnið er að undirbúningi þess í mennta- og menningarmálaráðuneytinu að staðfesta þá samninga. Að auki ber að taka tillit til sjónarmiða er fram koma í stefnumótandi samþykktum eins og Amsterdamyfirlýsingunni um verndun byggingararfsins (1975) og Feneyjaskránni um vernd
un menningarminja (1994/1996) og samningi Evrópuráðsins um gildi menningararfs fyrir samfélagið (Faro 2005).

Árið 2005 ákvað menntamálaráðherra að endurskoða skyldi í heild fyrrgreind lög og skip
aði starfshóp sem í sátu Guðmundur Hálfdanarson prófessor, Sólveig Georgsdóttir þjóðhátta
fræðingur og Ragnheiður H. Þórarinsdóttir, þjóðfræðingur og sérfræðingur menntamálaráðu
neytis í málefnum menningararfs, sem var formaður starfshópsins. Starfshópurinn skilaði til
lögum sínum til ráðherra 30. apríl 2007 en frá þeim tíma hafa frumvarpsdrögin verið til frek
ari skoðunar hjá mennta- og menningarmálaráðuneyti og m.a. verið leitað eftir ábendingum frá ýmsum hagsmunaaðilum.

Meginmarkmið endurskoðunarinnar var að samræma lagaákvæði og stjórnsýslu við vernd
un menningararfs með það fyrir augum að tryggja verndun menningarminja og gera hana skilvirkari. Niðurstaða starfshóps menntamálaráðherra var að leggja til að lögð yrðu fram þrjú frumvörp til laga á þessu sviði í stað laga um húsafriðun, nr. 104/2001, laga um flutning menningarverðmæta úr landi og um skil menningarverðmæta til annarra landa, nr. 105/2001, safnalaga, nr. 106/2001, og þjóðminjalaga, nr. 107/2001. Við nánari skoðun innan ráðuneyt
isins á tillögum starfshópsins hefur verið ákveðið að leggja einnig fram sérstakt frumvarp um Þjóðminjasafn Íslands í stað þess að fella það inn í frumvarp til laga um menningarminjar. Samkvæmt safnalögum skulu sett lög um höfuðsöfn.

Samhliða þessu frumvarpi eru því lögð fram þrjú önnur frumvörp: Frumvarp til nýrra safnalaga, frumvarp til laga um Þjóðminjasafn Íslands og frumvarp til laga um skil menning
arverðmæta til annarra landa. Ákvæði um verndun húsa og annarra mannvirkja, ásamt ákvæðum um flutning íslenskra menningarverðmæta úr landi eru felld inn í frumvarp þetta.

Megintilgangur frumvarpsins er að auka skilvirkni minjavörslunnar með því að einfalda stjórnsýsluna, skýra betur hugtök og verklag auk þess að samræma verklag og afgreiðslu mála. Við undirbúning þessa frumvarps var velferð íslenskra menningarminja höfð í fyrir
rúmi fremur en að halda í það fyrirkomulag sem ríkt hefur á þessu sviði síðustu árin. Margt í lögunum frá 2001 hefur reynst ágætlega og var tekið mið af því sem best hefur reynst við framkvæmd ýmissa þátta minjavörslunnar undir gildandi lögum og leitast við að yfirfæra já
kvæða reynslu af einu sviði yfir til annarra þátta hennar. Með frumvarpinu er þannig verið að styrkja stjórnsýslu á sviði menningarminja. Frumvarpið miðar því ekki að því að fjölga eða búa til ný verkefni á þessu sviði heldur að skerpa á vinnulagi og stuðla að því að þeir aðilar sem annast framkvæmd laganna, einkum Minjastofnun Íslands, hafi skýrar og styrkar heimildir til að sinna hlutverki sínu.

Æskilegt er að þeir stjórnsýsluþættir minjavörslunnar sem undir mennta- og menningar
málaráðuneytið falla verði sameinaðir í einni stjórnsýslustofnun, Minjastofnun Íslands, sem sinni framkvæmd flestra þátta minjavörslunnar. Markmiðið með sameiningu þeirra mála
flokka sem frumvörpin taka til undir eina stofnun er fyrst og fremst að einfalda og styrkja stjórnsýsluna, gera hana skilvirkari og þar með að auka réttaröryggi almennings. Slík samein
ing mun stuðla að hagkvæmni í rekstri og er liður í endurskoðun á uppbyggingu menningar
stofnana er undir ráðuneytið heyra.

Minjastofnun Íslands mun væntanlega skiptast í fagsvið, sem hvert um sig starfi í nánu samstarfi við fagnefnd. Þannig mun stofnunin taka við því hlutverki sem Fornleifavernd rík
isins hefur á hendi samkvæmt gildandi þjóðminjalögum og einnig stofnunarhlutverki húsa
friðunarnefndar samkvæmt gildandi húsafriðunarlögum. Margt mælir með þessari samein
ingu enda sinna þessar stofnanir nátengdum verkefnum. Umfjöllun og umsagnir vegna skipu
lagsáætlana og umhverfismats eru t.d. veigamikill þáttur í starfsemi beggja, svo og skráning og mat á varðveislugildi menningarminja, eftirlit með slíkum minjum og framkvæmdum við þær. Enn fremur er gert ráð fyrir að stofnunin sinni stjórnsýsluþætti laga um skil á menning
arverðmætum til annarra landa, frumvarp þess efnis er lagt fram samhliða þessu frumvarpi. Loks getur ráðherra falið stofnuninni önnur verkefni.

Ljóst er að stofnun af því tagi sem hér er lagt til að verði komið á fót og sameinar þá stjórnunarþætti sem síðustu ár hafa verið í höndum tveggja aðskildra stofnana mun fela í sér markvissari stjórnsýslu og heildaryfirsýn yfir málefnasviðið en núgildandi lög gera. Sam
kvæmt frumvarpinu mun Minjastofnun Íslands sjá um umsýslu þeirra tveggja sjóða sem tengjast varðveislu menningarminja og starfsemi þeirra verður samhæfð, en í núverandi skipulagi er mjög ólíkt hvernig umsýslu sjóðanna er háttað.

Auk ákvæða um sameiningu ofangreindra þátta í starfsemi Minjastofnunar Íslands og hlut
verk hennar eru helstu nýmæli frumvarpsins eftirfarandi:

1.	Þjóðminjar eru nú í fyrsta sinn skilgreindar ítarlega með hliðsjón af mikilvægi þeirra fyrir íslenska menningarsögu. Þjóðminjasafni Íslands og Minjastofnun Íslands er gert að halda skrár yfir þjóðminjar, þ.e. lausamuni annars vegar og jarðfastar minjar hins vegar.

2.	Hugtakið þjóðarverðmæti er notað í frumvarpinu í samræmi við hugtakanotkun í tilskip
un Evrópusambandsins nr. 93/7/EBE (með áorðnum breytingum) um að skila menning
arminjum sem hafa verið fluttar ólöglega frá yfirráðasvæði aðildarríkis að samningnum um Evrópska efnahagssvæðið. Með notkun þess verður samræmi um notkun hugtaka milli laga á þessu sviði um þær minjar sem taldar eru hafa sérstaka þýðingu fyrir ís
lenska þjóðmenningu.

3.	Skerpt er á skilgreiningu hugtaksins fornleifar og tekin af tvímæli um mörk milli forn
leifa og heilla mannvirkja. Einnig er horfið frá því að miða aldursmörk friðaðra fornleifa við 100 ára aldur og í staðinn er miðað við fast ártal, 1900.

4.	Hugtakið fornleifarannsókn er skilgreint með hliðsjón af þeirri þróun sem orðið hefur í tæknilegum aðferðum og með hliðsjón af áherslum alþjóðastofnana á borð við UNESCO á varðveislu menningarminja. Hlutverk Minjastofnunar Íslands gagnvart rann
sóknum er skýrt afmarkað – stofnunin hefur eftirlit með öllum rannsóknum og veitir leyfi þar sem þess er krafist samkvæmt lögum, t.d. þegar rannsóknir valda jarðraski. Reglum um fornleifarannsóknir er valda jarðraski er ætlað að endurspegla þetta hlutverk og munu þær m.a. fela í sér að stofnuninni er ekki ætlað vera varðveislustofnun, heldur ber að skila öllum munum og sýnum beint til Þjóðminjasafns Íslands innan árs frá fundi þeirra.

5.	Hugtakið skyndirannsókn er skilgreint og sett ákvæði um framkvæmd og fjármögnun slíkra rannsókna.

6.	Í kaflanum um verndun húsa og annarra mannvirkja er hugtakið mannvirki skilgreint á skýrari hátt en áður, aldursmörkum sjálfkrafa friðunar er breytt til að auka vernd merkra mannvirkja og gerður er greinarmunur á sjálfkrafa friðun mannvirkja vegna aldurs og friðlýsingu sem er sérstök ákvörðun ráðherra.

7.	Friðlýsing fornleifa er færð til ráðherra í stað þess að vera á valdi stofnunar og er það til samræmis við ákvæði í lögum um friðlýsingar mannvirkja og náttúruminja. Einnig er skerpt á að friðlýsing sé hugsuð fyrir úrvalsflokk minja sem hafi sérstaka þýðingu fyr
ir þjóðina. Af þessu leiðir m.a. að mjög strangar reglur gilda um jarðrask við friðlýstar fornleifar.

8.	Sett er ákvæði sem heimilar skyndifriðun, t.d. yngri minja, sem hafa sérstakt menningar
sögulegt gildi. Svipað ákvæði er að finna í gildandi lögum um húsafriðun en gildistími skyndifriðunar er lengdur úr tveimur vikum í allt að sex vikur.

9.	Lagt er til að nöfn fagnefnda verði samræmd. Lagt er til að heiti húsafriðunarnefndar verði haldið óbreytt þó svo ljóst sé að nefndinni sé m.a. einnig ætlað að fjalla um mál
efni annarra mannvirkja.

10.	Lagt er til að fornminjanefnd verði öflug fagnefnd en ekki áfrýjunarnefnd eins og forn
leifanefnd hefur verið. Þar hefur verið litið til mjög jákvæðrar reynslu af starfi húsafrið
unarnefndar.

11.	Gert er ráð fyrir að minjaverðir, sem falla undir Minjastofnun Íslands, sinni víðtækara hlutverki en þeir gera samkvæmt gildandi þjóðminjalögum. Athugasemdir hafa komið fram á landsbyggðinni vegna núverandi stöðu minjavarða sem þykja hafa haft of þröngt starfssvið til þessa.

12.	Sett eru skýr ákvæði um tímamörk tilkynninga um fund fornleifa, um rask á þeim og viðbrögð Minjastofnunar Íslands. Þetta er talið nauðsynlegt til að tryggja verndun minj
anna og jafnframt til að minnka kostnað framkvæmdaraðila vegna hugsanlegra tafa.

13.	Ábyrgð á gripum í kirkjum landsins er hjá Fornleifavernd ríkisins samkvæmt gildandi þjóðminjalögum en færist nú til Þjóðminjasafns Íslands. Kirkjugripir eru lausamunir og eðlilegt að höfuðsafn þjóðarinnar á sviði menningarminja fari með umsjá þeirra. Er nán
ar fjallað um þessa tillögu í frumvarpi til laga um Þjóðminjasafn Íslands. Minjastofnun Íslands fer hins vegar með eftirlit og umsjón minningarmarka í kirkjugörðum, enda eru þau jarðföst og teljast því frekar til fornleifa.

Ákvæði um flutning íslenskra menningarverðmæta úr landi og leyfisveitingar þar að lút
andi voru sett í lög nr. 105/2001 sem einnig fjalla um skyldu íslenskra stjórnvalda til að skila erlendum menningarverðmætum sem flutt eru til landsins með ólögmætum hætti. Ákvæði um skil erlendra menningarverðmæta voru sett til samræmis við tilskipun ráðs Evrópusam
bandsins 93/7/EBE frá 15. mars 1993, um skil menningarminja sem hafa verið fluttar ólög
lega frá yfirráðasvæði eins aðildarríkis til annars.

Reynslan hefur sýnt að lög nr. 105/2001 veita íslenskum menningarverðmætum ekki full
nægjandi vernd gegn óheftum flutningi úr landi, enda er tilgangur tilskipunar 93/7/EBE eink
um að vernda sérstök þjóðarverðmæti gegn ólöglegum útflutningi, en ekki alla gripi sem tal
ist geta til menningarverðmæta. Bent hefur verið á að verðgildismörk menningarminja sem eru háðar formlegu leyfi til flutnings úr landi samkvæmt lögunum eru ekki í samræmi við ís
lenskan markað og upptalningin á flokkum menningarminja sem þurfa útflutningsleyfi sam
kvæmt þeim lögum er einnig ófullkomin. Nefna má sem dæmi að íslenskur útskurður á tré, horn og bein, svo og íslenskir þjóðbúningar og annar gamall vefnaður er ekki í upptalning
unni og njóta því ekki ótvíræðrar verndar gegn óheftum flutningi úr landi. Síðast en ekki síst hefur hugtakið þjóðarverðmæti ekki verið skilgreint í minjaverndarlögum hér á landi til þessa. Þetta torveldar íslenskum stjórnvöldum að rökstyðja kröfur á hendur erlendu ríki um skil á íslenskum menningarminjum sem fluttar hafa verið þangað frá Íslandi með ólögmætum hætti. Að óbreyttu mundi íslenskum stjórnvöldum í mjög fáum tilfellum vera stætt á að krefja annað aðildarríki EES-samningsins um skil á minjum sem fluttar hefðu verið ólöglega frá Íslandi, vegna þess að markaðsverðmæti hinna íslensku minja næði sjaldnast lágmarksvið
miðum verðgildismarka núgildandi laga. Vegna þessa þurfa að vera ákvæði í íslenskum lög
um sem koma í veg fyrir óheftan flutning á íslenskum menningarverðmætum úr landi þótt þau teljist ekki til þjóðarverðmæta, svo og um aðkomu tollyfirvalda.

Af þessum ástæðum var talið rétt að skipta efni laga nr. 105/2001 í tvennt og fella ákvæði um takmörkun á flutningi íslenskra menningarverðmæta úr landi í sérstakan kafla í lögum um menningarminjar en hafa áfram sérstök lög um skil á erlendum menningarverðmætum. Við ákvörðun verðgildismarka íslenskra menningarverðmæta í þessu frumvarpi var m.a. höfð hliðsjón af samsvarandi ákvæðum í sænskum og dönskum lögum.

Við undirbúning frumvarpsins var haft víðtækt samráð við hagsmunaaðila, auk þess sem frumvarpið var haft til almennrar kynningar á vef menntamálaráðuneytisins síðla árs 2008 þar sem kostur gafst á að senda inn athugasemdir eða ábendingar um efni þess. Frekari kynn
ing var viðhöfð gagnvart hagsmunaaðilum á haustmánuðum 2010 og endanleg gerð frum
varpsins unnin í framhaldi hennar.

Frumvarp til laga um menningarminjar er í nokkrum þáttum sem skipt er í kafla. Fyrsti þáttur fjallar um almenn ákvæði í einum kafla þar sem greint er frá tilgangi laganna og gerð grein fyrir mikilvægustu skilgreiningum sem notaðar eru. Annar þáttur greinir frá skipulagi innan málaflokksins og nær yfir II.–III. kafla. Í II. kafla er lýst stjórnsýslu, hlutverki fag
nefnda og skiptingu landsins í minjasvæði. III. kafli fjallar um hina sameinuðu stjórnsýslu
stofnun, Minjastofnun Íslands. Þriðji þáttur fjallar í IV.–XI. kafla um verndun og varðveislu menningarminja. IV. kafli greinir frá skráningu fornleifa, húsa og annarra mannvirkja, V. kafli fjallar um friðlýsingu menningarminja, VI. kafli um verndun og varðveislu fornminja, VII. um verndun og varðveislu mannvirkja, VIII. kafli um rannsóknir, sá IX. um minningar
mörk, X. kafli um menningarminjasjóði og sá XI. um flutning menningarminja til annarra landa. Í fjórða þætti er að finna önnur ákvæði, þ.e. almenn ákvæði og ákvæði um gildistöku og lagaskil.

Athugasemdir við einstakar greinar frumvarpsins.

Um 1. þátt.

Fyrsti þáttur frumvarpsins lýsir tilgangi þess og skilgreiningum á þeim hugtökum sem eru meginviðfangsefni frumvarpsins.

Um 1. gr.

Eins og lýst er í almennum athugasemdum við frumvarpið er tilgangur þess að samræma lagaákvæði og stjórnsýslu á sviði verndunar menningararfs til að tryggja verndun menningar
minja. Ákvæði 1. mgr. er að efni samhljóða ákvæði 1. mgr. 1. gr. gildandi laga. Í stað þess að vísa til verndunar menningarsögulegra minja þykir rétt að vísa almennt til menningar
minja, en til þeirra teljast eins nánar er rakið í 2. mgr. ummerki um sögu þjóðarinnar. Lögð er áhersla á að tilgangur laganna sé að stuðla að verndun menningarminja og tryggja að ís
lenskum menningararfi verði skilað óspilltum til komandi kynslóða. Með menningararfi er vísað til menningarminja sem gera þjóðinni kleift að þekkja uppruna sinn, sérstöðu og ein
kenni, en hann getur einnig falist í verkþekkingu og menningarerfðum sem ekki er fjallað um í þessum lögum.

Sú skilgreining á menningarminjum sem tekin er upp í 2. mgr. er víðari og jafnframt skýr
ari en í gildandi lögum. Þannig er menningar- og búsetulandslag bætt við upptalninguna til að undirstrika mikilvægi þess að vernda minjaheildir og blandaðar minjar en ekki einungis stakar minjar. Menningarminjar eru hér skilgreindar án tillits til aldurs þeirra.

Í 3. mgr. er samhljóða ákvæði og nú er í 2. mgr. 1. gr. gildandi laga. Með því er áréttað að auk varðveislu menningarminja sé það tilgangur laganna að miðla þeim til þjóðarinnar og greiða fyrir rannsóknum á þeim.

Um 2. gr.

Í greininni er fjallað um þjóðminjar og þjóðarverðmæti. Í gildandi þjóðminjalögum er það staðsetning gripa, þ.e. varðveisla í Þjóðminjasafni Íslands eða á byggðasöfnum, og friðlýsing staða sem sker úr um hvað telst til þjóðminja. Hér er gert ráð fyrir að ákveðið mat á menning
arsögulegu mikilvægi minjanna liggi að baki ákvörðunar um að um þjóðminjar sé að ræða, þannig að glatist þær eða eyðileggist leiði það til ákveðinnar rýrnunar á íslenskum menn
ingararfi í heild. Þannig teljast þjóðminjar vera þær minjar, jarðfastar eða lausar, sem eru einstakar í sinni röð og hafa sérstaka merkingu og mikilvægi fyrir menningarsögu Íslands. Enn fremur er kveðið á um að þjóðminjar skuli vera friðlýstar eða varðveittar á Þjóðminja
safni Íslands eða viðurkenndum söfnum sem það felur varðveislu einstakra þjóðminja. (Til viðurkenndra safna teljast söfn í eigu ríkis, sveitarfélaga eða sjálfseignarstofnana sem hafa fengið opinbera viðurkenningu í samræmi við safnalög.) Þá er í 3. mgr. kveðið á um heimild ráðherra til að skilgreina sem þjóðminjar gripi í eigu einkaaðila sem eru einstakir í sinni röð og hafa sérstaka merkingu og mikilvægi fyrir menningarsögu Íslands.

Minjar sem skilgreindar hafa verið sem þjóðminjar skv. 4. mgr. 1. gr. gildandi þjóðminja
laga, verða ekki sjálfkrafa áfram skilgreindar með þeim hætti samkvæmt greininni. Þjóð
minjasafni Íslands er skv. 3. gr. frumvarps til laga um safnið, sem lagt er fram samhliða frumvarpi þessu, ætlað að halda skrá yfir lausamuni sem teljast til þjóðminja, enda eru þær hluti af safnkosti Þjóðminjasafnsins, þó varðveittar séu í öðrum söfnum, sbr. skýringu hér að ofan. Með svipuðum hætti er Minjastofnun Íslands ætlað skv. 11. gr. að halda skrá yfir friðlýstar fornleifar og mannvirki sem teljast til þjóðminja.

Í 2. mgr. felst nýmæli. Með því er lögð áhersla á að einstakir munir eða gripir geti haft sérstakt gildi fyrir íslenska þjóðmenningu og geti því talist þjóðarverðmæti í slíkri merkingu. Ekki þykir þó ástæða til þess að taka sérstaklega upp skilgreiningu á hugtakinu þjóðarverð
mæti. Gera verður ráð fyrir að til grundvallar mati á gildi þjóðarverðmæta liggi fyrir mat við
komandi höfuðsafna og lykilstofnana á sviði verndunar menningar- og náttúruminja. Til frek
ari skýringar á notkun hugtaksins þjóðarverðmæti er vísað til almennra athugasemda um frumvarp þetta. Með þessu nýmæli er lögð áhersla á að heildarmynd af menningarsögu þjóð
arinnar kunni að skerðast umtalsvert ef viðkomandi gripur glatast eða er fluttur úr landi, sbr. XI. kafla frumvarpsins.

Um 3. gr.

Í greininni er ítarleg upptalning á því hvað skuli teljast til fornminja, þ.e. fornleifar og forngripir. Greinin byggist á 9. gr. þjóðminjalaga, nr. 107/2001, en skilgreiningar eru skýrari en áður. Í því sambandi er í skilgreiningu fornleifa sérstök áhersla lögð á að um leifar er að ræða en ekki heil mannvirki. Reynslan hefur sýnt að nauðsynlegt er að gera skýran greinar
mun á þessu. Ýmis heil mannvirki sem áður voru talin til fornleifa teljast til mannvirkja skv. VII. kafla frumvarpsins. Rétt er að taka fram að heil skip teljast til lausra minja og falla þar með undir ábyrgðarsvið Þjóðminjasafns Íslands.

Í 1. mgr. er tekið fram að fornminjar séu annars vegar forngripir, þ.e. lausamunir, og hins vegar fornleifar, þ.e. jarðfastar minjar.

Í 2. mgr. eru forngripir skilgreindir og aldursmörk tilgreind sem skera úr um hvort um forngrip sé að ræða eða ekki. Það er nýmæli að miða við ákveðið ártal, 1900, í stað 100 ára áður. Er það eðlilegt þar sem iðnvædd fjöldaframleiðsla hefst í stórum stíl hér á landi í byrjun 20. aldar og sjálfkrafa friðun þeirra samkvæmt 100 ára reglunni missir þar með marks. Aldursmörk forngripa eru í samræmi við aldursmörk fornleifa.

Samkvæmt 3. mgr. teljast minjar frá árinu 1900 og eldri til fornleifa og njóta friðunar vegna aldurs. Það er einnig nýmæli að horfið er frá því að telja minjar 100 ára og eldri til fornleifa og miða í staðinn við ákveðið ártal. Á 20. öld fjölgar minjum gífurlega vegna breyttra þjóðfélagshátta og ógerningur er að friða þær allar sjálfkrafa. Í málsgreininni eru taldir upp helstu flokkar fornleifa, en taka skal fram að slík upptalning verður aldrei gerð þannig að tæmandi sé.

Rétt er að undirstrika að í frumvarpinu er gerður greinarmunur á sjálfkrafa friðun vegna aldurs og friðlýsingu úrvalsflokks minja, en friðlýsingu er ávallt þinglýst, sbr. 5. gr.

Hvað yngri minjar varðar er í 20. gr. veitt heimild til skyndifriðunar og eftirfarandi frið
lýsingar minja í sérstökum tilfellum skv. 18. gr., og geta yngri minjar en frá árinu 1900 því notið verndar ef ástæða þykir til.

Um 4. gr.

Greinin er nýmæli. Hér er að finna skilgreiningar á því hvers konar mannvirki teljast til byggingararfs. Í lögum um húsafriðun, nr. 104/2001, og þjóðminjalögum, nr. 107/2001, eru slíkar skilgreiningar ekki nægilega skýrar og tekist hefur verið á um hvar í flokki tilteknar menningarminjar eiga heima. Í frumvarpinu er gerður greinarmunur á heilum mannvirkjum annars vegar og leifum mannvirkja, þ.e. fornleifum, hins vegar. Einnig er lögð áhersla á að til byggingararfs teljist mun fleiri tegundir mannvirkja en hús. Þetta stuðlar að aukinni skil
virkni og skerpir á verkaskiptingu á milli einstakra sviða minjavörslunnar. Í greininni eru taldir upp helstu flokkar mannvirkja sem lögin ná til, en taka skal fram að slík upptalning verður aldrei tæmandi.

Um 5. gr.

Í 1. mgr. er skilgreint hvað felst í friðun sem annars vegar ræðst af aldri en hins vegar frið
un kirkjugripa samkvæmt ákvörðun þjóðminjavarðar í samræmi við ákvæði í frumvarpi til laga um Þjóðminjasafn Íslands. Í 2. mgr. er skilgreint hvað felst í hugtakinu friðlýsing sem er sérstök kvöð sem þinglýst er á fasteign.

Nauðsynlegt er að gera skýran greinarmun á merkingu hugtakanna friðun og friðlýsing, en slíkur greinarmunur er óljós í eldri lögum. Þannig má lýsa friðun sem sérstöku ástandi sem leiðir annars vegar af aldri minja og er þar með ekki háð sérstakri ákvörðun stjórnvalds og hins vegar af sérstakri ákvörðun þjóðminjavarðar þegar um er að ræða kirkjugripi. Í frum
varpinu er lagt til að friðun taki til fornleifa og mannvirkja sem eru frá árinu 1900 eða eldri.

Með friðlýsingu er átt við sérstaka ákvörðun ráðherra, sbr. 18. gr., sem getur falið í sér kvöð eða takmarkanir á meðferð fasteignar. Þar sem ekki er talið hægt að lýsa kvöðum vegna friðlýsingar minja á hafsbotni, er talið að tilkynningu stjórnvalda um slíka friðlýsingu í Stjórnartíðindum skv. 19. gr. fylgi algjört bann við að raska slíkum minjum.

Um 6. gr.

Í greininni er hugtakið fornleifarannsókn skilgreint. Í eldri lögum er hugtakið fornleifa
rannsókn einskorðað við rannsóknir er valda jarðraski. Hér er skilgreiningin víkkuð og er það í samræmi við þróun rannsóknaraðferða sem ekki hafa röskun eða eyðileggingu minja í för með sér, t.d. loftljósmyndun, notkun jarðsjármælinga og aðrar vísindalegar aðferðir. Sam
kvæmt greininni er með fornleifarannsókn átt við hvers konar vísindalegt starf sem unnið er til að stuðla að aukinni þekkingu á fornleifum, sem þegar er vitað um eða líklegt er að finnast muni eða til að ganga úr skugga um hvort um þess háttar fornleifar sé að ræða á tilgreindu rannsóknarsvæði.

Fornleifarannsóknir geta verið með ýmsum hætti, svo sem fornleifaskráning vegna skipu
lagsvinnu, fræðilegar rannsóknir, rannsóknir vegna fyrirhugaðra framkvæmda, rannsóknir á umfangi fornleifa, björgunarrannsóknir, rannsóknir á friðlýstum minjum og skyndi- eða neyðarrannsóknir.

Samkvæmt 36. gr. skal tilkynna um allar fornleifarannsóknir í landinu til Minjastofnunar Íslands, en einungis þarf að sækja um leyfi til þeirra fornleifarannsókna sem hafa jarðrask í för með sér.

Um 2. þátt.

Í 2. þætti frumvarpsins eru fyrirmæli um skipulag Minjastofnunar Íslands. Tekið er fram að stjórnsýsla málaflokksins heyri undir ráðherra en Minjastofnun annast daglega stjórnsýslu málaflokksins. Gert er ráð fyrir að starfsemi stofnunarinnar fari fram á fagsviðum í samræmi við verkefni hennar, eins og nánar er lýst í athugasemdum við 11. gr., og að viðeigandi fag
nefndir starfi sem ráðgjafarnefndir á þeim sviðum. Þá er gert ráð fyrir því að unnt verði að skipta landinu upp í sérstök minjasvæði og að stofnunin komi þar á fót minjaráðum, sem verði hvert um sig sérstakur samráðsvettvangur aðila á svæðinu, sbr. 10. gr.

Um 7. gr.

Í greininni er kveðið á um að ráðherra fari með yfirstjórn vörslu menningarminja í land
inu. Ný stofnun, Minjastofnun Íslands, mun annast framkvæmd hennar. Eins og fram kemur í almennum athugasemdum frumvarpsins er lagt til að settar verði á fót fagnefndir, forn
minjanefnd og húsafriðunarnefnd, er taka til málefnasviða Minjastofnunar Íslands og eru henni til ráðgjafar. Nefndirnar taka m.a. þátt í stefnumótun hver á sínu sviði.

Loks er kveðið á um að stofnunin skuli marka stefnu og gera langtímaáætlanir um verndun og varðveislu menningarminja í heild og hafa við þá stefnumótun samráð við höfuðsöfn sem skilgreind eru í safnalögum.

Um 8. gr.

Í greininni er kveðið á um skipun og hlutverk fornminjanefndar. Í 1. mgr. er tekið fram að ráðherra skipi nefndina til fjögurra ára í senn. Nefndin verði skipuð tveimur fulltrúum fag
aðila, einum fulltrúa sveitarfélaga og tveimur fulltrúum sem skipaðir verða án tilnefningar, og skal annar þeirra jafnframt skipaður formaður nefndarinnar. Einnig er lagt til að ráðherra skipi varaformann úr hópi nefndarmanna. Lagt er til að varamenn verði skipaðir með sama hætti. Einnig er lagt til að tímatakmörk verði á setu aðalmanna í nefndinni og er það í sam
ræmi við það sem almennt gildir nú um stjórnir og nefndir á verksviði mennta- og menning
armálaráðuneytis.

Fornminjanefnd er ráðgjafarnefnd, en í 2. mgr. er fjallað nánar um hlutverk hennar sem er m.a. að vinna að stefnumörkun um verndun fornleifa ásamt Minjastofnun Íslands, og fjalla um tillögur stofnunarinnar um friðlýsingu fornleifa og afnám friðlýsingar áður en þær eru sendar ráðherra. Einnig er kveðið á um að fornminjanefnd setji reglur um úthlutun styrkja úr fornminjasjóði sem ráðherra staðfestir og veiti umsögn um styrkumsóknir úr sjóðnum. Eðlilegt er að Minjastofnun Íslands taki fullt tillit til umsagna nefndarinnar við úthlutanir styrkja, þó ekki standi í lögum að umsagnir hennar séu bindandi fyrir stofnunina. Fornminja
nefnd getur einnig sinnt öðrum verkefnum sem henni kunna að vera falin samkvæmt öðrum lögum.

Í 3. mgr. segir að forstöðumenn Minjastofnunar Íslands og Þjóðminjasafns Íslands sitji fundi fornminjanefndar stöðu sinnar vegna og er það gert til að tryggja eðlilegt samráð allra þessara aðila við framkvæmd fornminjaverndar.

Að lokum er í 4. mgr. lagt til að kostnaður af starfsemi fornminjanefndar skuli greiðast úr fornminjasjóði. Þar er einkum átt við kostnað vegna fundarsetu, ferða og þess háttar.

Fornminjanefnd í því formi sem hér er lagt til er nýmæli. Er nefndinni ætlað að vera al
hliða fagnefnd og gegna svipuðu hlutverki og húsafriðunarnefnd en ekki hlutverki áfrýjunar
nefndar eins og fornleifanefnd gerir í gildandi þjóðminjalögum.

Um 9. gr.

Í greininni er kveðið á um skipun og hlutverk húsafriðunarnefndar. Í 1. mgr. segir að ráð
herra skipi húsafriðunarnefnd til fjögurra ára í senn. Nefndin verði skipuð tveimur fulltrúum fagaðila, einum fulltrúa sveitarfélaga og tveimur fulltrúum sem skipaðir verða án tilnefning
ar, og skal annar þeirra jafnframt skipaður formaður nefndarinnar. Einnig er lagt til að ráð
herra skipi varaformann úr hópi nefndarmanna. Lagt er til að varamenn verði skipaðir með sama hætti. Einnig er lagt til að tímatakmörk verði á setu aðalmanna í nefndinni og er það í samræmi við það sem almennt gildir nú um stjórnir og nefndir á verksviði mennta- og menningarmálaráðuneytis.

Sú nýbreytni er í skipun nefndarinnar frá gildandi lögum um húsafriðun, nr. 104/2001, að nú verði skipaðir tveir fulltrúar samkvæmt tilnefningum fagaðila í hana í stað eins áður. Til viðbótar fulltrúa arkitekta verði skipaður sameiginlegur fulltrúi Íslandsdeildar ICOMOS (Al
þjóðaráðsins um minnisvarða og sögustaði), Íslandsdeildar ICOM (Alþjóðaráðs safna) og FÍSOS (Félags íslenskra safna og safnmanna) og er það lagt til á grundvelli aukinnar áherslu á verndun mannvirkja annarra en húsa, þar sem fagþekking slíks fulltrúa er talin mikilvæg.

Húsafriðunarnefnd er ráðgjafarnefnd, en í 2. mgr. er fjallað nánar um hlutverk hennar sem er m.a. að vinna að stefnumörkun um verndun byggingararfsins ásamt Minjastofnun Íslands og fjalla um tillögur stofnunarinnar um friðlýsingu mannvirkja, afnám friðlýsingar, breyting
ar á friðlýstum mannvirkjum eða förgun þeirra áður en þær eru sendar ráðherra. Einnig er kveðið á um að húsafriðunarnefnd setji reglur um úthlutun styrkja úr húsafriðunarsjóði sem ráðherra staðfestir og veiti umsögn um styrkumsóknir úr sjóðnum. Eðlilegt er að Minjastofn
un Íslands taki fullt tillit til umsagna nefndarinnar við úthlutanir styrkja, þó ekki standi í lög
um að umsagnir hennar séu bindandi fyrir stofnunina. Húsafriðunarnefnd getur einnig sinnt öðrum verkefnum sem henni kunna að vera falin samkvæmt öðrum lögum.

Í 3. mgr. segir að forstöðumenn Minjastofnunar Íslands og Þjóðminjasafns Íslands sitji fundi nefndarinnar stöðu sinnar vegna og er það gert til að tryggja eðlilegt samráð allra þess
ara aðila við framkvæmd mannvirkjaverndunar.

Að lokum er í 4. mgr. lagt til að kostnaður við starfsemi húsafriðunarnefndar greiðist úr húsafriðunarsjóði. Þar er einkum átt við kostnað vegna fundarsetu, ferða og þess háttar.

Um 10. gr.

Í 1. mgr. er kveðið á um að landinu sé skipt í minjasvæði eftir ákvæðum í reglugerð sem ráðherra setur að fengnum tillögum Minjastofnunar Íslands.

Í 2. mgr. er kveðið á um að stofna skuli minjaráð á hverju minjasvæði og hvernig það geti verið skipað. Í minjaráði geta, auk minjavarðar, setið fulltrúar samtaka sveitarfélaga og skipulagsyfirvalda á minjasvæðinu, auk forstöðumanna viðurkenndra safna. Kveðið er á um að heimilt sé að bjóða fulltrúum annarra hagsmunaaðila á svæðinu sæti í minjaráði. Dæmi um slíka hagsmunaaðila geta verið þjóðkirkjan, skógræktarfélög, fyrirtæki í ferðaþjónustu, bændasamtök o.fl.

Gert er ráð fyrir að minjaráð verði samráðsvettvangur á hverju minjasvæði og hafi það hlutverk að fjalla um menningarminjar, varðveislu þeirra og nýtingu í þágu samfélagsins í samráði við Minjastofnun Íslands og höfuðsöfn. Mikilvægt er að líta á menningarminjar sem auðlind fyrir samfélagið, sem beri að varðveita eins vel og unnt er fyrir komandi kynslóðir, en sem einnig geta gegnt þýðingarmiklu hlutverki í þróun og uppbyggingu atvinnu á viðkom
andi minjasvæði. Verndun og varðveisla menningarminja, svo sem fornleifa eða gamalla mannvirkja, er snar þáttur í gerð skipulagsáætlana. Því er eðlilegt að tryggja aðkomu fulltrúa sveitarfélaga og skipulagsyfirvalda að minjaráði.

Gert er ráð fyrir að störfum og starfsháttum minjaráða verði nánar lýst í reglugerð.

Um 11. gr.

Lagt er til að Minjastofnun Íslands verði sérstök stjórnsýslustofnun er heyri undir ráðherra og annist alla stjórnsýslu minjaverndar. Markmiðið er að samræma stjórnsýslu málaflokksins og koma í veg fyrir að ábyrgð á minjaflokkum skarist eða að einhverjir minjaflokkar falli utan skýrs ábyrgðarsviðs stofnunar eins og reyndin hefur verið eftir gildistöku laga á þessu sviði árið 2001. Sú starfsemi sem lagt er til að falli undir Minjastofnun Íslands heyrir nú undir Fornleifavernd ríkisins og Húsafriðunarnefnd eða hefur heyrt beint undir mennta- og menningarmálaráðuneyti.

Með tilkomu Minjastofnunar Íslands verður til öflug stofnun sem er vel í stakk búin til að veita þá þjónustu og umsýslu sem m.a. sjóðirnir þurfa og er nú að nokkru leyti unnin af starfsfólki mennta- og menningarmálaráðuneytis. Fyrirmynd að stofnuninni er að hluta til sótt til Norðurlanda, t.d. til Kulturarvstyrelsen í Danmörku.

Gert er ráð fyrir að Minjastofnun Íslands vinni í nánu samstarfi við höfuðsöfn og viðeig
andi fagnefndir, þ.e. fornminjanefnd og húsafriðunarnefnd, sbr. 8. og 9. gr.

Í greininni eru talin upp helstu verkefni stofnunarinnar samkvæmt þessu frumvarpi og frumvarpi til laga um skil menningarverðmæta til annarra landa, sem lagt verður fram á þessu þingi. Tekið er fram að Minjastofnun Íslands annist framkvæmd minjavörslunnar í samræmi við ákvæði laganna, hafi eftirlit með öllum fornleifum og friðuðum mannvirkjum, vinni að stefnumörkun um verndun fornleifa og byggingararfsins ásamt fagnefndum, setji reglur um og hafi yfirumsjón með skráningu friðaðra og friðlýstra fornleifa, húsa og mannvirkja og haldi heildarskrár um allar þekktar fornleifar, friðlýsta legsteina og minningarmörk ásamt friðuðum og friðlýstum mannvirkjum. Enn fremur er stofnuninni ætlað að gera tillögur til ráðherra um friðlýsingu og afnám friðlýsingar á menningarminjum og ákveða skyndifriðun menningarminja ef þörf krefur. Þá skal stofnunin setja reglur um og hafa eftirlit með öllum fornleifarannsóknum í landinu sem hafa jarðrask í för með sér, annast leyfisveitingar vegna slíkra rannsókna og framkvæma minni háttar fornleifarannsóknir (einkum á grundvelli 23. og 24. gr.). Einnig er mælt fyrir um að Minjastofnun Íslands hafi eftirlit með og annist leyfis
veitingar vegna flutnings menningarminja til annarra landa.

Stofnuninni er jafnframt falið að sjá um úthlutanir styrkja úr þeim tveimur sjóðum sem starfræktir eru á verksviði hennar, þ.e. fornminjasjóði og húsafriðunarsjóði, og annast um
sýslu þeirra. Nauðsynlegt er talið að samræma starfsemi þessara sjóða. Samkvæmt þjóð
minjalögum og húsafriðunarlögum sem sett voru árið 2001 gætir ósamræmis í tekjustofnum sjóðanna, stjórnun þeirra og úthlutun úr þeim. Þannig er húsafriðunarsjóður undir umsjón stefnumótandi nefndar (húsafriðunarnefndar) en fornleifasjóður (sem samkvæmt þessum nýju lögum mun heita fornminjasjóður) lýtur nú sérstakri stjórn sem ekki er í neinum tengsl
um við stefnumótun í málaflokknum, en telja verður eðlilegt að svo sé á öllum sviðum minja
vörslunnar. Í 8. gr. frumvarps þessa er lagt til að sett verði á fót fornminjanefnd, sem mun gegna svipuðu hlutverki á sínu fagsviði og húsafriðunarnefnd og safnaráð gera samkvæmt gildandi lögum. Þá er gerð tillaga um að stofnunin geti að höfðu samráði við viðeigandi nefnd ákveðið aðra ráðstöfun fjár úr umræddum sjóðum, t.d. að styrkja faglegar ráðstefnur, málþing eða önnur þau verkefni sem talin eru styrkja viðkomandi svið eða vera því til fram
dráttar með öðrum hætti.

Stofnuninni er einnig ætlað að annast framkvæmd laga um skil á menningarverðmætum til annarra landa. Þá er stofnuninni ætlað að setja á fót minjaráð á hverju minjasvæði, sbr. 10. gr., og bera ábyrgð á starfsemi þeirra. Loks er gert ráð fyrir að ráðherra geti falið stofnuninni önnur verkefni samkvæmt sérstakri ákvörðun.

Um 12. gr.

Í greininni er lagt til að forstöðumaður hafi háskólamenntun og staðgóða þekkingu á starfssviði stofnunarinnar. Um sambærileg starfsgengisskilyrði forstöðumanns er að ræða og gilda m.a. um þjóðminjavörð og forstöðumann Náttúruminjasafns Íslands.

Forstöðumaður er stjórnandi stofnunarinnar og mótar stefnu hennar. Hann er ábyrgur gagnvart ráðherra fyrir fjárhagslegum rekstri og starfsemi stofnunarinnar. Er þetta í samræmi við ákvæði laga um réttindi og skyldur starfsmanna ríkisins og laga um fjárreiður ríkisins.

Um 13. gr.

Í greininni er kveðið á um að minjaverðir séu starfsmenn Minjastofnunar Íslands og sinni þeim málaflokkum sem undir stofnunina heyra samkvæmt nánari fyrirmælum forstöðu
manns. Lagt er til að minjaverðir hafi menntun á einhverju þeirra fagsviða sem falla undir stofnunina. Tekið er fram að forstöðumaður Minjastofnunar Íslands gefi minjavörðum nánari fyrirmæli um störf þeirra. Við það er miðað að starfsvettvangur minjavarða séu minjasvæði eins og þau verða nánar afmörkuð í reglugerð, sbr. 10. gr.

Með lagagreininni er starfssvið minjavarða víkkað til muna frá því sem segir í þjóðminja
lögum, nr. 107/2001, og getur nú náð yfir öll svið minjavörslu, þ.e. umsjón og eftirlit með fornleifum og fornleifarannsóknum sem hafa jarðrask í för með sér, ásamt því að hafa eftirlit með friðuðum og friðlýstum mannvirkjum. Hlutverk minjavarða sem starfsmanna Minja
stofnunar Íslands verður því umfangsmeira en hlutverk minjavarða í gildandi þjóðminjalög
um. Loks er gert ráð fyrir því að fela megi minjavörðum eftirlit með minjum sem heyra undir Þjóðminjasafn Íslands, samkvæmt nánara samkomulagi milli safnsins og Minjastofnunar Ís
lands.

Breyting sú sem hér er lögð til er m.a. til komin vegna athugasemda sem komið hafa fram við framkvæmd gildandi laga um hlutverk minjavarða. Á það hefur verið bent að hlutverk þeirra sé óljóst og að starfssvið minjavarða hafi þrengst til muna frá því sem áður var. Minja
vörðum er sem starfsmönnum Minjastofnunar Íslands ætlað að starfa fyrir öll svið minja
verndar, þ.e. verndun fornleifa og mannvirkja, auk þess sem heimilt er að fela þeim að sinna verkefnum fyrir Þjóðminjasafn Íslands. Vegna þessara breytinga á starfssviði minjavarða er gert ráð fyrir að verkefni þeirra á hverju minjasvæði geti verið mismunandi og þurfi ekki að vera bundin við einn starfsmann heldur geti sérfræðingar á ýmsum sviðum starfað með þeim eftir því sem fjárveitingar leyfa.

Um 14. gr.

Í greininni er kveðið á um að Minjastofnun Íslands sé heimilt að taka gjald fyrir leyfisveit
ingar og einnig til að standa undir kostnaði við ýmsa ólögbundna þjónustu, svo sem vegna ráðgjafar, sérfræðiþjónustu, afritunar gagna, námskeiðahalds og fleira. Stofnunin skal setja gjaldskrá vegna þessarar þjónustu og birta hana.

Um 3. þátt.

Í þriðja þætti er fjallað um verndun og varðveislu menningarminja. Greint er frá fram
kvæmd skráningar fornleifa, húsa og annarra mannvirkja, gerð grein fyrir friðlýsingu menn
ingarminja og verndun og varðveislu fornminja og mannvirkja. Síðan er fjallað sérstaklega um rannsóknir og minningarmörk. Þá er í einum kafla fjallað um menningarminjasjóði og loks um flutning menningarminja til annarra landa.

Um 15. gr.

Í 1. og 2. mgr. kemur fram að Minjastofnun Íslands hefur yfirumsjón með skráningu forn
leifa og friðaðra og friðlýstra húsa og mannvirkja og ber henni skylda til að halda heildar
skrár yfir allar þekktar fornleifar og friðuð mannvirki á Íslandi. Stofnunin skal birta slíkar skrár, og til að tryggja aðgengi almennings að þessum menningararfi er kveðið á um að skrárnar skuli vera aðgengilegar á miðlægum gagnagrunni.

Í 3. mgr. er lagt til að stofnuninni sé heimilt að fela aðilum er búa yfir sérþekkingu og reynslu á sviði minjaskráningar afmörkuð könnunar- og skráningarstörf fyrir stofnunina. Dæmi um slíkar stofnanir geta verið fræða- og rannsóknarstofnanir, sem og viðurkennd minjasöfn.

Samkvæmt 4. mgr. skulu öll gögn um skráningu fornleifa og mannvirkja afhent Minja
stofnun Íslands, annaðhvort í frumriti eða afriti. Þetta er nauðsynlegt ákvæði þar sem allar áætlanir, ákvarðanir og úrskurðir stofnunarinnar um meðferð og varðveislu minja byggjast á þessum gögnum og því er stofnuninni ekki nægilegt að hafa einungis niðurstöður skráning
arinnar undir höndum. Rétt þykir að kveða á um að skráningarskýrslur skuli afhentar stofn
uninni á rafrænu formi og að eintak af skránni skuli afhent hlutaðeigandi skipulagsyfirvöld
um með sama hætti. Með þessu er áréttað mikilvægi þess að hægt sé að taka tillit til menn
ingarminja við allar skipulagsáætlanir og nauðsyn þess að skipulagsyfirvöld búi ávallt yfir nýjustu upplýsingum um minjar á svæðinu.

Í 5. mgr. er áréttað að fornleifa- og mannvirkjaskráningu á tilteknu svæði teljist ekki lokið fyrr en skráin hefur hlotið staðfestingu Minjastofnunar Íslands. Þetta er nauðsynlegt vegna ábyrgðar stofnunarinnar á skráningu minja og gæðum hennar, þar sem oft geta verið miklir hagsmunir í húfi að slíkar skrár séu réttar og nákvæmar. Stofnuninni er enn fremur gert skylt að veita skipulagsyfirvöldum, byggingarfulltrúum og náttúruverndaryfirvöldum, þ.e. Um
hverfisstofnun, fullan aðgang að skráningargögnum í vörslu sinni.

Að endingu er kveðið á um að Minjastofnun Íslands setji reglur um tilhögun skráningar fornleifa og friðaðra og friðlýstra húsa og mannvirkja og um skil á gögnum þar að lútandi. Í slíkum reglum er m.a. hægt að kveða á um staðla um skráningu menningarminja. Þetta er gert til að tryggja samræmi í skipulagningu og framkvæmd skráningar.

Um 16. gr.

Í 1. og 2. mgr. er lagt til að við gerð aðalskipulags skuli liggja fyrir upplýsingar sem gefa greinargóða mynd af menningarminjum innan sveitarfélagsins. Tilgangurinn með þessu er að fyrir liggi sem bestar upplýsingar áður en ákvarðanir eru teknar um nánari nýtingu lands eða landsvæðis. Nauðsynlegt er að gera ríkari kröfur þegar um undirbúning að svæðis- og deiliskipulagi er að ræða. Er því lagt til að skráning friðaðra og friðlýstra fornleifa, húsa og mannvirkja skuli fara fram á vettvangi áður en gengið er frá svæðisskipulagi eða deiliskipu
lagi og að sá sem ber ábyrgð á skipulagsgerð skuli standa straum af kostnaði við skráning
una, sbr. skipulagslög nr. 123/2010. Ekki er talin ástæða til að taka fram að það sama skuli gert við endurskoðun deiliskipulags enda ætti þá að liggja fyrir fullnægjandi skráning mann
virkja. Þess í stað er í 3. mgr. lagt til að tilkynna skuli Minjastofnun Íslands um vinnu við gerð skipulagsáætlana og breytingar á þeim. Lögð er áhersla á samráð skipulagsyfirvalda við Minjastofnun Íslands um tilhögun skráningar eða endurskoðun á fyrri fornleifa- og mann
virkjaskrám. Í greininni er tekinn af allur vafi um að við gerð deiliskipulags teljist ekki full
nægjandi að skrá fornleifar samkvæmt rituðum eða munnlegum heimildum eingöngu, heldur sé nauðsynlegt að ítarleg skráning fari fram á vettvangi. Með þessu er m.a. leitast við að tryggja öryggi og verndun áður óþekktra minja. Í málsgreininni er einnig lagt bann við að hefja framkvæmdir á skipulagsskyldum svæðum án undanfarandi skráningar menningar
minja. Minjastofnun Íslands getur veitt undanþágu frá þessu þegar sérstaklega stendur á, svo sem þegar framkvæmdir taka til afmarkaðs hluta skipulagssvæðis.

Ákvæði 3. mgr. um að tilkynna skuli Minjastofnun Íslands um gerð skipulagsáætlana og breytingar á þeim og um gerð skýrslna um mat á umhverfisáhrifum er nýtt en byggist á hlið
stæðum ákvæðum 11. gr. laga nr. 106/2000, um mat á umhverfisáhrifum, og 33. gr. laga nr. 44/1999, um náttúruvernd. Hér er þó ekki gert að skilyrði að aflað sé umsagnar stofnunarinn
ar en í þess stað skuli henni tilkynnt um gerð skipulagsáætlana og breytingar á þeim. Með þessu ætti að vera tryggt að stofnuninni sé ávallt tilkynnt um fyrirhugaðar ráðstafanir sem geta haft þýðingu fyrir varðveislu menningarminja. Telji stofnunin að slíkum minjum sé stefnt í hættu ber henni að bregðast við með viðeigandi hætti, svo sem með ráðgjöf eða eftir atvikum að leggja til friðun þeirra.

Í 4. mgr. er tekið fram að heimila skuli nauðsynlega för um landareign vegna fornleifa- og mannvirkjaskráningar og er hliðstætt ákvæði að finna í 8. gr. laga nr. 103/2006, um land
mælingar og grunnkortagerð.

Um 17. gr.

Í greininni er kveðið á um upplýsingaskyldu Minjastofnunar Íslands. Til að tryggja rétt höfunda, þegar um er að ræða frumgögn sem eiga uppruna sinn utan stofnunarinnar, er tekið fram að geta skuli uppruna þeirra.

2. mgr. heimilar Minjastofnun Íslands að veita afnot af öllum upplýsingum á sviði forn
leifa- og mannvirkjaskráningar sem eru í vörslu stofnunarinnar að því tilskildu að uppruna sé getið og áreiðanleika upplýsinga sé ekki stefnt í tvísýnu. Hliðstætt ákvæði er í 6. gr. laga nr. 103/2006, um landmælingar og grunnkortagerð.

Um 18. gr.

Í greininni er kveðið á um heimild til friðlýsingar fornleifa, húsa og mannvirkja eða hluta þeirra til þess að tryggja sem best varðveislu þeirra.

Í 1. mgr. er gert ráð fyrir að friðlýsing geti náð til nánasta umhverfis hins friðlýsta minja
staðar og að friðlýsa megi samfelld svæði þar sem fleiri en einn minjastaður teljast hafa sér
stakt menningarsögulegt gildi eða samstæður húsa sem hafa sama gildi. Með minjastað er átt við það svæði sem friðlýst er í hverju tilviki.

Nýmæli er að í 2. mgr. er Minjastofnun Íslands gert skylt að hafa samráð við viðkomandi skipulagsyfirvöld þegar fjallað er um friðlýsingu minjastaða.

Í 3. mgr. segir að ráðherra ákveði friðlýsingu eða afnám friðlýsingar menningarminja. Það er nýmæli að ráðherra er falið að taka ákvörðun um friðlýsingu allra menningarminja en ekki eingöngu húsa og mannvirkja eins og nú er. Er það til samræmis við friðlýsingarákvæði í lögum um náttúruvernd, nr. 44/1999, þar sem segir að umhverfisráðherra friðlýsi náttúru
minjar.

Í 4. mgr. segir að menningarminjar, sem friðlýstar hafa verið samkvæmt eldri lögum, skuli njóta friðlýsingar áfram.

Um 19. gr.

Greinin lýsir þeirri málsmeðferð sem skal fylgt eftir að ákvörðun um friðlýsingu hefur verið tekin. Í 1. mgr. er kveðið á um tilkynningarskyldu Minjastofnunar Íslands um ákvörðun um friðlýsingu og hverjum skuli tilkynnt um hana. Með landeiganda og húseiganda er átt við þinglýsta eigendur. Einnig er stofnuninni falið að sjá um þinglýsingu friðlýsingar, en ráðu
neytið annast auglýsingu hennar í Stjórnartíðindum. Sama verkferli skal viðhaft við afnám friðlýsingar.

Til að tryggja öryggi friðlýstra minja er kveðið á um að staðsetning þeirra sé tilgreind á rafrænum kortagrunni og minjarnar færðar á skipulagskort. Einnig er kveðið á um tilkynning
arskyldu þinglýsingarstjóra til Minjastofnunar Íslands um eigendaskipti á friðlýstum húsum, mannvirkjum eða á landareignum sem á eru friðlýstar fornleifar.

Í greininni er enn fremur kveðið á um að heimilt sé að fella niður fasteignagjöld af frið
lýstum fasteignum og landareignum sem á eru friðlýstar fornleifar. Telja verður sanngjarnt að sveitarfélag hafi heimild til að lækka eða fella niður fasteignagjöld af friðlýstum menning
arminjum þar sem friðlýsing getur falið í sér takmörkun á afnotum eigenda á umræddri eign.

Um 20. gr.

Í þessari grein er kveðið nánar á um tilhögun skyndifriðunar menningarminja. Greinin er að mestu samhljóða 8. gr. laga nr. 104/2001, um húsafriðun, en nær nú til allra staðbundinna menningarminja. Þetta ákvæði heimilar t.d. friðun yngri minja, sem hafa sérstakt menningar
sögulegt gildi og veitir þeim þannig ákveðna vernd á meðan tekin er endanleg ákvörðun um hvernig varðveislu þeirra skuli háttað, t.d. með friðlýsingu.

Þá er hér lagt til að skyndifriðun gildi í allt að sex vikur sé talin brýn nauðsyn til en í gild
andi lögum um húsafriðun eru þessi tímamörk aðeins tvær vikur, en í þeim tilvikum þar sem til skyndifriðunar hefur komið hefur þessi tími reynst í það stysta.

Um 21. gr.

Í greininni er kveðið á um að enginn megi spilla eða raska fornleifum nema með leyfi Minjastofnunar Íslands. Þetta á jafnt við um friðlýstar sem friðaðar fornleifar.

Í 2. mgr. er kveðið á um skyldur eigenda og ábúenda jarða sem fornleifar eru á til að varð
veita þær og viðhalda umhverfi þeirra. Enn fremur er kveðið á um skyldur Minjastofnunar Íslands til að veita ráðgjöf í því sambandi. Er þetta nýmæli frá gildandi lögum.

Í 3. mgr. segir að Minjastofnun Íslands geri það sem þarf til verndar fornleifum, viðhalds eða endurbóta, en gera skuli landeiganda eða ábúanda viðvart um það áður. Þá er kveðið á um að Minjastofnun Íslands geti látið rannsaka fornleifar með greftri eða á annan hátt ef nauðsyn krefur. Gert er ráð fyrir að stofnunin feli að öllu jöfnu öðrum aðilum framkvæmd rannsókna í sínu umboði. Þó getur í vissum tilfellum verið nauðsynlegt að stofnunin hafi heimild til að framkvæma sjálf viðaminni skyndirannsóknir sem ekki mega bíða.

Í 4. mgr. er ákvæðið um að semja skuli verk- og fjárhagsáætlun um viðhald friðlýstra forn
leifa nýmæli, en talið er nauðsynlegt að slíkar framkvæmdir séu vel skipulagðar og studdar rökum.

Um 22. gr.

Í 1. mgr. segir að 100 metra friðhelgað svæði skuli vera umhverfis friðlýstar fornleifar nema kveðið sé á um annað. Er þetta umtalsverð stækkun á verndarsvæði friðlýstra minja frá því sem er í gildandi þjóðminjalögum (20 m), en er gert til samræmis við ákvæði um menn
ingarminjar í lögum um mat á umhverfisáhrifum, nr. 106/2000. Í málsgreininni er einnig til
greint hvað felst í slíkri friðhelgun. Umhverfis fornleifar, sem ekki eru friðlýstar en njóta friðunar í krafti aldurs, skal að öllu jöfnu vera 15 metra friðhelgað svæði og er það nýmæli í frumvarpinu.

Í 2. mgr. er kveðið á um að Minjastofnun Íslands skuli sjá til þess að friðlýstar fornleifar eða minjasvæði séu auðkennd með sérstökum merkjum samkvæmt reglum sem stofnunin setur. Dæmi er um að merkingar hafi verið staðsettar þannig að þær geti valdið skemmdum á viðkomandi minjum. Því er nauðsynlegt að stofnunin hafi heimild til að fjarlægja skilti eða aðrar merkingar sé gerð þeirra og staðsetning ekki í samræmi við reglur þar að lútandi.

Um 23. gr.

Greinin byggist á 12. og 14. gr. þjóðminjalaga, nr. 107/2001. Í 1. mgr. er hnykkt á eldri ákvæðum laga um tilkynningarskyldu um hættu sem steðjar að fornleifum en tekið fram að það skuli gerast tafarlaust.

Í 2. mgr. er fjallað um tilkynningarskyldu framkvæmdaraðila og sveitarfélaga vegna fram
kvæmda er gætu stefnt minjastöðum í hættu. Til jarðrasks í skilningi laga þessara telst einnig rask á botni sjávar eða vatna sem haggað gæti við skipsflökum eða öðrum föstum eða lausum minjum. Tilkynning um framkvæmdir með lýsingu á hugsanlegum breytingum skal berast Minjastofnun Íslands með minnst fjögurra vikna fyrirvara og er það í samræmi við eldri laga
ákvæði nema nú er tilgreindur ákveðinn tilkynningarfrestur fyrir áætlað upphaf framkvæmda. Þetta er gert til að veita stofnunninni ráðrúm til að bregðast við tilkynningunni í tíma. Enn fremur er tilgreint hvernig Minjastofnun Íslands skuli bregðast við slíkum tilkynningum. Í málsgreininni er það nýmæli að óheimilt er að veita leyfi til framkvæmda, sem stefna minja
stöðum í hættu, nema ákvörðun Minjastofnunar Íslands liggi fyrir.

Þá er nýtt að í 4. mgr. er lagt til að haft skuli samráð við Umhverfisstofnun þegar einnig er um náttúruminjar að ræða, en í auknum mæli er litið á menningar- og náttúruminjar sem eina heild, sbr. samning UNESCO um verndun menningar- og náttúruarfleifðar heimsins frá árinu 1972 og samning Evrópuráðsins um verndun menningarlandslags frá árinu 2000.

Um 24. gr.

Greininni svipar efnislega til 13. gr. þjóðminjalaga, nr. 107/2001, en kveður ítarlegar á um nokkur grundvallaratriði. Í 1. mgr. er fjallað um tilkynningarskyldu við fund fornminja, þ.e. fornleifa og forngripa, en ekki einungis fornleifa eins og í eldri lögum. Enn fremur er kveðið á um stöðvun verks án tafar, finnist fornminjar við framkvæmdir. Þá kemur skýrt fram að óheimilt er að halda framkvæmdum áfram við þessar aðstæður og lögð er áhersla á skyldu Minjastofnunar Íslands til skjótra viðbragða svo ekki verði óþarfa töf á framkvæmd
um.

Í 2. mgr. er að finna nýtt ákvæði um heimild Minjastofnunar Íslands til að stöðva fram
kvæmdir tímabundið hafi stofnunin rökstuddan grun um að fornminjar séu í hættu og um við
urlög (sbr. 55. gr.) sé ákvörðun stofnunarinnar ekki virt. Mikilvægt er að stofnunin hafi hér heimild til þess að geta brugðist við með þessum hætti og leitað fulltingis lögreglu ef svo ber undir. Lögð er áhersla á að notkun á umræddri heimild byggi á rökstuddum grun eða sterkum vísbendingum um að fornminjar séu í hættu.

Um 25. gr.

Í greininni er lagt til að Minjastofnun Íslands verði heimilt að afnema friðun sem byggist á aldursákvæðum þessara laga. Nauðsynlegt er að hafa slíka heimild svo að aflétta megi frið
un fornleifa sem að mati sérfróðra aðila teljast ekki svo merkar að nauðsynlegt sé að friða þær.

Um 26. gr.

Í 1. mgr. er kveðið á um að þegar forngripur finnist skuli Minjastofnun Íslands tilkynnt um það án tafar. Lögð er áhersla á að óheimilt sé að hagga við fundinum eða fjarlægja lausa hluti úr honum nema í undantekningartilfellum, t.d. til að koma í veg fyrir að munir spillist eða fari forgörðum. Stofnunin tekur ákvörðun um frekari aðgerðir á fundarstað.

Í 2. mgr. segir að allir gripir sem greinin fjallar um séu eign ríkisins. Einnig er kveðið á um hvernig afhendingu og varðveislu þeirra skuli háttað. Þjóðminjavörður ákveður endanleg
an varðveislustað gripanna.

Um 27. gr.

Greinin fjallar um greiðslur til finnanda forngripa og er efnislega samhljóða 19. gr. gild
andi þjóðminjalaga að öðru leyti en því að í stað þess að tala um gull og silfur þykir rétt að tala um eðalmálma og eðalsteina. Hér er þó skýrt kveðið á um að ákvæðið nái ekki til gripa sem finnast við fornleifarannsóknir. Greinin þarfnast ekki frekari skýringa.

Um 28. gr.

Í 1. mgr. er kveðið skýrt á um að kostnaður við vettvangskönnun vegna óþekktra minja sem finnast við framkvæmdir greiðist af Minjastofnun Íslands.

Í 2. mgr. er sagt að framkvæmdaraðili greiði kostnað af þeim rannsóknum sem nauðsyn
legar reynast að mati stofnunarinnar að vettvangskönnun lokinni. Tekið er fram að við allar umfangsmiklar framkvæmdir beri framkvæmdaraðili allan kostnað af nauðsynlegum rann
sóknum sem Minjastofnun Íslands telur nauðsynlegar. Með umfangsmiklum framkvæmdum er m.a. átt við vegagerð, hafna- og dýpkunarframkvæmdir, framræslu, virkjanaframkvæmdir, flugvallargerð, veitulagnir, lagningu ljósleiðara og skógrækt. Af framsetningu ákvæðisins leiðir að þeir sem standa fyrir framkvæmdum sem ekki teljast umfangsmiklar gætu átt kost á styrk úr fornminjasjóði samkvæmt úthlutunarreglum sjóðsins.

Loks er Minjastofnun Íslands veitt heimild til að leiðbeina framkvæmdaraðilum um fagleg atriði, t.d. við áætlanagerð og undirbúning útboða vegna rannsókna, sé þess óskað.

Um 29. gr.

Í 1. mgr. er kveðið á um að öll hús og mannvirki sem eru 100 ára og eldri verði friðuð með lögum ásamt öllum kirkjum sem eru 70 ára eða eldri. Með kirkjum er átt við öll sérstæð mannvirki sem reist voru til trúariðkana óháð því hvort notkun þeirra hafi breyst síðan þau voru reist. Þetta er nýmæli og er ætlað að stuðla að verndun minja um mikilvægt tímabil í byggingarsögu íslenskra kirkna.

Í gildandi lögum er friðun miðuð við hús byggð fyrir 1850 og kirkjur byggðar fyrir 1918. Augljóst er að með þessari viðmiðun næst ekki að láta húsafriðun fylgja tímanum heldur er hún óhögguð í ártölum sem ákveðin voru á sínum tíma, og eru jafnvel tilviljunarkennd. Með því að miða við ákveðinn aldur húsa er tryggt að um leið og hús nær tilteknum aldri nýtur það friðunar og gilda þá ákvæði laganna um allar fyrirhugaðar breytingar, flutning eða niður
rif. Þar með skapast einnig samfella í húsafriðun. Ekki liggur nákvæmlega fyrir hver fjöldi húsa er á landinu öllu sem þessi viðmiðun ætti við, en talið er að á höfuðborgarsvæðinu séu aðeins um 1,2% húsa frá því fyrir 1908, eða um 500–600 hús. Utan Reykjavíkur eru heillegar húsaþyrpingar frá upphafi 20. aldar eða eldri, einkum í Stykkishólmi, á Ísafirði, Akureyri og Seyðisfirði. Þessi sveitarfélög hafa borið gæfu til að varðveita og viðhalda þessum menning
ararfi. Þá skal áréttað að hér er einungis átt við sjálfkrafa friðun vegna aldurs, en ekki þá sér
stöku kvöð sem friðlýsing leiðir til og er þinglýst, enda er fjallað um það í öðrum greinum frumvarpsins. Gildandi lög gera ekki skýran greinarmun á þessu tvennu.

Í 2. mgr. er skilgreint hvað felst í friðun mannvirkja og er það nýmæli.

Í 3. mgr. er heimild til afnáms aldursfriðunar mannvirkja færð til Minjastofnunar Íslands, en í gildandi lögum er hún í höndum ráðherra. Ástæða er til að breyta þessu, þar sem sjálf
krafa aldursfriðun er ekki hjá ráðherra heldur bundin í lögum og krefst ekki þinglýsingar. Með þessu er enn frekar lögð áhersla á að aldursfriðun annars vegar og friðlýsing hins vegar sé tvennt ólíkt.

Um 30. gr.

Ákvæði 1. mgr. um að eigendur húsa og mannvirkja sem reist voru 1925 eða fyrr skuli leita álits Minjastofnunar Íslands áður en ráðist er í verulegar breytingar á þeim, flutning eða niðurrif byggist á 2. mgr. 6. gr. gildandi laga um húsafriðun. Rétt þykir að miða við þetta ár
tal þar sem svonefndu timburhúsatímabili lýkur um það leyti í íslenskri byggingarsögu, þó svo því hafi lokið áratug fyrr í Reykjavík. Lagt er til að leitað skuli álits stofnunarinnar með a.m.k. sex vikna fyrirvara. Tekið er fram að stofnuninni sé heimilt að setja skilyrði fyrir framkvæmdum telji hún það nauðsynlegt vegna verndunarsjónarmiða eða eftir atvikum leggja til friðlýsingu mannvirkis.

2. mgr. er efnislega samhljóða 4. mgr. 6. gr. gildandi húsafriðunarlaga og þarfnast ekki frekari skýringa.

Um 31. gr.

Greinin er efnislega samhljóða 9. gr. gildandi húsafriðunarlaga og fjallar um tilhögun end
urbóta og viðhalds friðlýstra húsa eða mannvirkja. Leyfi Minjastofnunar Íslands þarf til allra breytinga sem varða friðlýsingu hússins eða mannvirkisins, en við friðlýsingu er gerð skýr grein fyrir til hvaða hluta hússins eða mannvirkisins friðlýsing nær.

Hér er lagt til að leita skuli samþykkis Minjastofnunar Íslands með ákveðnum fyrirvara sem ekki er í gildandi lögum. Eðlilegt er að gera ráð fyrir því að áður en til viðhalds eða endurbóta sé stofnað sé leitað álits stofnunarinnar á framkvæmdunum. Komi í ljós að framkvæmdirnar séu umfangsmiklar, sbr. 1. mgr., verða þær ekki heimilaðar nema að fengnu leyfi stofnunarinnar.

Í greininni er einnig kveðið á um að húseiganda sé skylt að hlíta þeim skilyrðum fyrir um
ræddum framkvæmdum sem stofnunin setur, en hann á rétt á greiðslu úr húsafriðunarsjóði vegna aukakostnaðar sem af skilyrðum stofnunarinnar hlýst.

Þá kemur fram í 4. mgr. að leyfi Minjastofnunar Íslands þurfi til að setja skilti eða aðrar áletranir á friðlýst hús eða mannvirki.

Um 32. gr.

Þessi grein er efnislega samhljóða 12. gr. gildandi húsafriðunarlaga og þarfnast ekki frek
ari skýringa.

Um 33. gr.

1. og 2. mgr. eru efnislega samhljóða 10. gr. gildandi húsafriðunarlaga og kveða á um við
brögð ef breytingar hafa verið gerðar á friðlýstu mannvirki án heimildar. Skerpt er á viður
lögum vegna brota á ákvæðum greinarinnar og má beita dagsektum við brotum gegn þeim, sbr. 55. gr.

Um 34. gr.

Greinin er efnislega samhljóða 13. gr. gildandi húsafriðunarlaga. Rétt þykir að benda á að auk leyfis Minja- og safnastofnunar þarf framkvæmdaraðili leyfi byggingaryfirvalda til niðurrifs eða flutnings samkvæmt ákvæðum mannvirkjalaga nr. 160/2010.

Endurskoða má friðlýsingu húss eða mannvirkis með tilliti til flutnings ef við á, t.d. hvort friðlýsing eigi að halda sér á nýjum stað.

Um 35. gr.

Greinin er efnislega samhljóða 14. og 15. gr. gildandi húsafriðunarlaga og þarfnast ekki frekari skýringa. Henni hefur verið breytt til samræmis við lög nr. 160/2010, um mannvirki.

Um 36. gr.

Í 1. mgr. er kveðið á um að tilkynna skuli allar fyrirhugaðar fornleifarannsóknir í landinu til Minjastofnunar Íslands. Þetta á við hvort sem leyfi þarf til rannsóknanna eða ekki. Þetta er nýmæli og talið nauðsynlegt svo að stofnunin hafi yfirsýn yfir allar fornleifarannsóknir sem unnið er að hverju sinni og geti sinnt nauðsynlegu eftirlitshlutverki sínu.

Í 2. mgr. kemur fram að leyfi þurfi til allra staðbundinna og tímabundinna fornleifarann
sókna sem hafa jarðrask í för með sér og að Minjastofnun Íslands veiti slík leyfi. Það er ný
mæli að einungis þarf formlegt leyfi til að stunda fornleifarannsóknir sem hafa jarðrask í för með sér.

Ákvæði 2. mgr. fela einnig í sér nýmæli, þ.e. að stjórnandi fornleifarannsóknar sem hefur jarðrask í för með sér skuli uppfylla skilyrði sem Minjastofnun Íslands setur fyrir veitingu rannsóknarleyfa.

Ákvæði 3. mgr. um flutning sýna úr landi er nýmæli en þar kveður á um að óheimilt sé að flytja úr landi lífræn eða ólífræn sýni úr fornleifarannsóknum nema með skriflegu leyfi Minjastofnunar Íslands. Í flestum tilfellum er um að ræða flutning sýna til rannsókna þar sem sýnin eyðast og verða ekki flutt aftur til landsins. Æskilegt þykir að slíkar rannsóknir fari fram á Íslandi nema í undantekningartilfellum, sé nauðsynleg tækni eða tækjabúnaður ekki til í landinu. Ekki er rétt að líta á sýni úr fornleifarannsóknum sem menningarminjar sem falla undir ákvæði um útflutningstakmarkanir skv. XI. kafla þessa frumvarps, enda er þar átt við verðmæti sem hafa markaðsgildi. Hins vegar er talin ástæða til að eftirlit verði með því hvað flutt er úr landi af slíkum sýnum og því eðlilegt að sækja þurfi um leyfi til útflutnings
ins.

4. mgr. vísar til þess að fjallað er um flutning muna úr landi í XI. kafla laganna og þarfnast ekki frekari skýringa. Vert er að benda á að um leyfi til flutnings náttúrugripa til annarra landa gilda ákvæði 4. mgr. 15. gr. laga nr. 60/1992, um Náttúrufræðistofnun Íslands og náttúrustofur, og kann það ákvæði að koma til álita við veitingu leyfis til að flytja lífræn sýni úr fornleifarannsóknum úr landi.

Í 5. mgr. er kveðið á um að Minja- og safnastofnun setji reglur um fornleifarannsóknir og framkvæmd þeirra þar sem m.a. yrði kveðið á um skilyrði fyrir veitingu leyfa, um lok rann
sókna, skil á gögnum, sýnum og gripum, frágang minjastaða að uppgrefti loknum og birtingu rannsóknarskýrslna. Einnig verður m.a. kveðið nánar á um menntunarskilyrði stjórnenda slíkra rannsókna í þessum reglum.

Um 37. gr.

Í 1. mgr. er settur ákveðinn frestur vegna umsóknar um rannsóknarleyfi skv. 36. gr. og af
greiðslu Minjastofnunar Íslands á henni. Þetta er gert til að stofnuninni sé tryggður nægur tími til að fjalla um umsókn og taka rökstudda ákvörðun um veitingu leyfis, svo og að afla viðbótargagna, ef með þarf. Enn fremur er lagt til að stofnunin skuli afgreiða umsókn innan ákveðins tíma. Er það nauðsynlegt með tilliti til skipulagningar rannsakenda. Gert er ráð fyrir því að umsækjandi um rannsóknarleyfi geti verið framkvæmdaraðili, verkkaupi eða stjórn
andi rannsóknar. Með þessum tímamörkum er leitast við að stuðla að vandaðri áætlanagerð og málsmeðferð við undirbúning fornleifarannsókna.

Í 2. mgr. er kveðið á um að rannsóknarleyfi skuli að öllu jöfnu gilda í eitt ár. Þó er heimilt að veita leyfi til allt að þriggja ára þegar um er að ræða umfangsmiklar rannsóknir. Talið er eðlilegt að við stærri rannsóknir, þar sem rannsóknaráætlun gerir ráð fyrir að verkefnið standi yfir í nokkur ár, sé hægt að veita leyfi til lengri tíma. Slíkt leyfi er þó veitt með kröfu um að skýrslu um framvindu sé skilað árlega og að gerð sé grein fyrir nauðsynlegum breytingum á upphaflegri rannsóknaráætlun.

Í 3. mgr. segir að þeim sem fá leyfi til fornleifarannsókna sem hafa jarðrask í för með sér beri að hlíta reglum sem Minjastofnun Íslands setur um þær. Slíkum reglum er m.a. ætlað að fjalla um menntun, reynslu og hlutverk stjórnenda, umfang rannsóknarsvæðis, rannsóknarað
ferðir, tímamörk rannsókna, tilkynningar um fundi gripa og skyndilegar óvæntar aðstæður, um eftirlit stofnunarinnar og skil á frumgögnum, sem og rannsóknarskýrslum og birtingu þeirra og um skil á gripum sem finnast við rannsóknina, auk frágangs minjastaðar að rann
sókn lokinni.

Loks er Minjastofnun Íslands heimilt að veita takmarkað eða skilyrt leyfi til fornleifarann
sókna sem hafa jarðrask í för með sér eða hafna umsókn alfarið, m.a. ef stofnunin telur að væntanlegur fræðilegur árangur réttlæti ekki röskun minjanna við rannsókn. Stofnunin skal þá í rökstuðningi sínum meðal annars meta hvort væntanlegur fræðilegur árangur af upp
greftri vegur þyngra en röskun minjanna. Þetta ákvæði er nýjung í frumvarpinu en í eldri lög
um er hvorki gert ráð fyrir heimild til að skilyrða rannsóknarleyfi né hafna umsókn, en slíkt getur verið nauðsynlegt með tilliti til þeirra hagsmuna sem í húfi eru við verndun menningar
minja, einkum friðlýstra.

Um 38. gr.

Þegar óþekktar og óskráðar fornminjar finnast við framkvæmdir eða á annan hátt er lagt til að Minjastofnun Íslands beri ábyrgð á rannsóknum á þeim. Samkvæmt ákvæðinu hefur stofnunin heimild til að framkvæma skyndirannsóknir eða fela öðrum framkvæmd þeirra.

Ekki er hægt að gera áætlanir fyrir fram um skyndirannsóknir og því er nauðsynlegt að gera ráð fyrir áföllnum kostnaði stofnunarinnar í fjáraukalögum, sbr. 33. gr. laga nr. 88/1997, um fjárreiður ríkisins. Til slíks kostnaðar teljast m.a. ferðir, uppihald, tækja- og efniskostnað
ur sem og verktakakostnaður en ekki föst laun starfsmanna Minjastofnunar Íslands.

Um 39. gr.

Í greininni er kveðið á um að rannsóknir á friðlýstum fornleifum, þ.e. þjóðminjum sbr. 2. gr., sem hafa röskun minjastaða í för með sér, skuli einungis leyfðar í undantekningartilvik
um og skuli vera háðar ströngum skilmálum. Slíkar rannsóknir kunna að hafa í för með sér eyðileggingu minja sem eru frumheimildir og er slík framkvæmd andstæð tilgangi friðlýsing
ar. Við mat á því hvað skuli teljast til undantekningartilvika verður því að horfa til þess hvort rannsóknirnar séu líklegar til þess að afla aukinnar þekkingar eða bæta skilning á menningar
arfi þjóðarinnar umfram það sem þegar er vitað.

Um 40. gr.

Í 1. mgr. er kveðið á um að öllum gripum og sýnum sem finnast við fornleifarannsóknir skuli skilað til Þjóðminjasafns Íslands innan árs frá fundi þeirra ásamt skrá yfir þá í því formi sem safnið ákveður. Gert er ráð fyrir að rannsóknaraðilar og fræðimenn muni hafa greiðan aðgang að þessum gögnum áfram til að ljúka á þeim rannsóknum þó svo tryggt sé að þau komist strax í vörslu ríkisins.

Í greininni eru að öðru leyti ákvæði um hvenær fornleifarannsókn sem hefur jarðrask í för með sér teljist lokið og er það nýmæli. Samkvæmt skilgreiningu frumvarpsins telst slíkri rannsókn ekki lokið fyrr en gengið hefur verið frá minjastað, unnið hefur verið úr gögnum og þau ásamt gripum afhent réttum aðilum. Enn fremur er útgáfa rannsóknarskýrslna og birt
ing niðurstaðna með sannanlegum hætti talinn hluti af rannsókninni. Birting í skilningi laga þessara telst m.a. birting skýrslunnar á rafrænu formi sem er aðgengilegt almenningi.

Nauðsynlegt er að það komi skýrt fram í lögum hvenær fornleifarannsókn er lokið, því borið hefur á því að verkkaupar telji slíkum rannsóknum lokið þegar sjálfum uppgreftrinum er lokið en öll úrvinnsla gagna óunnin. Uppgröftur án úrvinnslu gagna getur því í raun falið í sér eyðileggingu minja en ekki rannsókn.

Í greininni er einnig kveðið á um að öllum gripum, sýnum og rannsóknargögnum, m.a. kortum og greinargerðum, skuli skilað til Þjóðminjasafns Íslands til varðveislu. Talið er rétt að halda öllum rannsóknargögnum saman á einum stað en ekki skilja að gripi og sýni annars vegar og skýrslur eða greinargerðir hins vegar. Með þessu ákvæði styrkist staða Þjóðminja
safns Íslands sem miðstöðvar rannsókna á sviði menningarminja þar sem allar upplýsingar frá fornleifarannsóknum eru varðveittar. Afrit rannsóknargagna berist Minjastofnun Íslands þar sem stofnunin annast leyfisveitingar vegna fornleifarannsókna og eftirlit með fram
kvæmd þeirra og þarf á þeim að halda til að sinna stjórnsýsluhlutverki sínu.

Loks er kveðið á um að ef rannsóknaraðili hlítir ekki ákvæðum 3. mgr. um skil á gripum, sýnum og rannsóknargögnum innan tilskilinna tímamarka, geti slíkt haft áhrif á afgreiðslu frekari umsókna um ný rannsóknarleyfi til þess aðila. Þá má benda á að skv. 55. gr. getur Minjastofnun Íslands beitt dagsektum til að knýja á um að ákvæðum greinarinnar sé hlýtt.

Um 41. gr.

Með ákvæðum þessarar greinar er kveðið á um að umsjón og eftirlit með legsteinum og öðrum minningarmörkum í kirkjugörðum landsins og annars staðar sé í höndum Minjastofn
unar Íslands.

Í 2. mgr. er kveðið á um hvernig staðið skuli að friðlýsingu legsteina og annarra minning
armarka í kirkjugörðum sem ekki njóta friðunar samkvæmt ákvæðum þessara laga vegna aldurs. Gildir þetta jafnt um aflagða kirkjugarða sem þá sem enn eru í notkun.

Í 3. mgr. er greint frá hvernig haga skuli skráningu friðlýstra minningarmarka og miðlun upplýsinga úr skránum. Loks kemur fram að friðlýsingu legsteina og annarra minningar
marka skuli þinglýst sem kvöð á viðkomandi kirkjugarð.

Um 42. gr.

Í greininni er kveðið á um almennt hlutverk fornminjasjóðs og tekjustofna hans. Honum er ætlað að taka við hlutverki fornleifasjóðs sem starfar samkvæmt gildandi þjóðminjalögum.

Í 1. mgr. er kveðið á um hlutverk fornminjasjóðs sem er að veita styrki til rannsókna á fornminjum, þ.e. fornleifum og forngripum, þar á meðal til fornleifaskráningar vegna undir
búnings svæðis- eða deiliskipulags, sbr. 16. gr., svo og til varðveislu og viðhalds á fornleif
um. Heimilt er að veita styrki til viðhalds annarra menningarminja, t.d. minja sem ekki njóta friðunar á grundvelli aldurs en teljast hafa varðveislugildi, svo sem skip og bátar og önnur atvinnu- og samgöngutæki.

Loks er staðfest heimild til að krefjast endurgreiðslu styrkja hafi verkefni ekki verið unnið í samræmi við verklýsingu eða verklok ekki verið með réttum hætti.

Um 43. gr.

Í greininni er kveðið á um almennt hlutverk húsafriðunarsjóðs og tekjustofna hans Í 1. mgr. er kveðið á um hlutverk húsafriðunarsjóðs sem er að veita styrki til viðhalds og endur
bóta á friðlýstum og friðuðum húsum og öðrum mannvirkjum. Heimilt er að veita styrki til viðhalds annarra mannvirkja sem hafa menningarsögulegt, vísindalegt eða listrænt gildi. Loks er sjóðnum einnig ætlað að stuðla að byggingarsögulegum rannsóknum, þ.m.t. skrán
ingu mannvirkja, og miðlun upplýsinga um þær.

Auk framlags úr ríkissjóði er gert ráð fyrir framlagi í sjóðinn úr Jöfnunarsjóði sveitar
félaga, sem nemur 150 kr. á hvern íbúa í hlutaðeigandi sveitarfélagi. Sams konar ákvæði er í 16. gr. gildandi laga um húsafriðun.

Fram kemur í greininni að styrkir úr sjóðnum til einstaklinga mynda ekki stofn til tekju
skatts.

Loks er með ákvæði síðustu málsgreinarinnar staðfest heimild til að krefjast endurgreiðslu styrkja hafi verkefni ekki verið unnið í samræmi við verklýsingu eða verklok ekki verið með réttum hætti, sbr. ákvæði í 42. gr.

Um 44. gr.

Greinin kveður á um að ekki megi flytja úr landi þjóðarverðmæti nema með leyfi ráðherra. Ástæða er til að veita þjóðarverðmætum sérstaka vernd umfram aðrar menningarminjar í krafti mikilvægis þeirra fyrir íslenska þjóðmenningu og því talið rétt að ráðherra taki ákvörð
un um leyfi til útflutnings þeirra.

Um 45. gr.

Í þessari grein eru taldir þeir flokkar menningarminja sem ekki er heimilt að flytja úr landi nema með formlegu leyfi stjórnvalda. Upptalningin byggist að miklu leyti á 2. gr. laga nr. 105/2001 og tilskipun Evrópusambandsins nr. 93/7/EBE (með áorðnum breytingum) um að skila menningarminjum sem hafa verið fluttar ólöglega frá yfirráðasvæði aðildarríkis að samningnum um Evrópska efnahagssvæðið. Einnig er nú tekið tillit til hvort menningarminj
arnar eru af íslenskum eða erlendum uppruna.

Kveðið verður á um lágmarksverðgildi þeirra menningarminja sem um ræðir í reglugerð og verður þar miðað við aðstæður á íslenskum markaði. Við þessa endurskoðun var tekið mið af hliðstæðum lögum í Danmörku, Noregi og Svíþjóð.

Um 46. gr.

Í þessari grein, sem byggist á 4. og 7. gr. laga nr. 105/2001, er Minjastofnun Íslands falið að fjalla um umsóknir um leyfi til flutnings menningarminja til annarra landa, m.a. í samráði við söfn og stofnanir er einkum varðveita þess konar muni sem mál snýst um hverju sinni.

Um leyfi til flutnings á náttúrugripum til annarra landa gilda ákvæði 4. mgr. 15. gr. laga nr. 60/1992, um Náttúrufræðistofnun Íslands og náttúrustofur. Ákvæði 12. tölul. 1. mgr. 45. gr. frumvarpsins á við um söfn og safneintök sem hafa verið safngripir.

Minjastofnun Íslands er samkvæmt greininni einnig falið að koma í veg fyrir flutning þjóðarverðmæta eða menningarminja sem hafa að öðru leyti sérstakt gildi fyrir íslenska þjóð
menningu til annarra landa og láta fara fram nauðsynlegar rannsóknir og fá umsögn sérfróðra manna um hvert mál fyrir sig. Lagt er til að endanlegt samþykki eða bann við útflutningi þjóðarverðmæta sé í höndum ráðherra.

Um 47. gr.

Þessi grein er nýmæli í íslenskum lögum. Hér er kveðið á um að í ákveðnum tilfellum skuli veita leyfi til flutnings menningarminja til annarra landa, jafnvel þótt þær kunni að hafa umtalsvert gildi fyrir íslenska þjóðmenningu. Slík tilvik eru m.a. búferlaflutningar eigenda minjanna til annarra landa og arfleiðsla eða búskipti í þágu einstaklings sem búsettur er er
lendis. Ástæða er til að setja slík ákvæði í lög sem vernda eignarrétt einstaklinga enda ekki gert ráð fyrir að íslenska ríkið kaupi minjarnar til þess að þær verði ekki fluttar úr landi.

Einnig er kveðið á um að heimilt sé að flytja minjar í eigu opinberra stofnana og viður
kenndra safna tímabundið til annarra landa. Undir þetta falla m.a. listmunir í eigu ríkisins sem eru í sendiráðum Íslands erlendis og menningarminjar í eigu safna sem fluttar eru utan tímabundið vegna sýninga, forvörslu eða rannsókna. Greinin tekur enn fremur til muna eða gripa sem fluttir eru tímabundið til útlanda af einstaklingi í tengslum við opinbera menning
arviðburði, en þá er m.a. átt við gömul og verðmæt hljóðfæri sem íslenskir listamenn nota við tónleika eða upptökur erlendis. Kveðið er á um að slíkir munir skuli alla jafna fluttir aftur til landsins innan eins árs frá útflutningi. Síðan eru taldir munir eða gripir sem aðeins hafa verið fluttir tímabundið til Íslands með löglegum hætti. Að endingu eru taldar menningar
minjar sem hafa verið fluttar til Íslands með ólögmætum hætti frá öðru ríki og krafa um skil borist íslenskum stjórnvöldum með tilvísun í lög um skil menningarverðmæta til annarra landa, en frumvarp til slíkra laga er lagt fram samhliða þessu frumvarpi.

Í greininni er að lokum kveðið á um að erlendar menningarminjar sé heimilt að flytja frá Íslandi án sérstaks útflutningsleyfis, hafi þær verið fluttar til landsins með lögmætum hætti fyrir 50 árum eða síðar. Til slíkra minja teljast m.a. sýningargripir vegna tímabundinna sýn
inga, forngripir, keyptir á Íslandi eða erlendis og fluttir löglega til landsins frá öðru landi, hlutar af búslóð einstaklinga, sem hafa flutt til landsins á síðustu 50 árum, og menningar
minjar sem með arfleiðslu, búskiptum eða gjöf hafa á síðustu 50 árum komist í eigu einstak
linga sem búsettir eru á landinu og verið fluttir frá öðru landi með lögmætum hætti.

Um 48. gr.

Greinin kveður á um að Minjastofnun Íslands annist framkvæmd ákvæða um flutning menningarverðmæta til annarra landa fyrir hönd íslenska ríkisins og veiti formleg leyfi til slíks flutnings, og er sett með hliðsjón af 1. mgr. 7. gr. laga nr. 105/2001. Framkvæmdin er hins vegar flutt frá safnaráði til Minjastofnunar Íslands. Þá er lagt til að stofnunin setji reglur um framkvæmd þessara leyfisveitinga og að þær reglur þurfi að hljóta staðfestingu ráðherra.

Þá er einnig kveðið á um hlutverk tollyfirvalda. Útflytjandi skal framvísa formlegu leyfis
bréfi og fá áritun og stimpil tollyfirvalda. Einnig er sú skylda lögð á herðar tollyfirvöldum að þau skuli án tafar tilkynna Minjastofnun Íslands um tilraunir til ólögmæts flutnings menn
ingarverðmæta til annarra landa. Eins og fram kemur í 2. mgr. 46. gr. frumvarpsins er gert ráð fyrir að Minjastofnun Íslands hafi samráð við viðeigandi stofnanir, t.d. höfuðsöfn, þegar hún fjallar um flutning menningarminja úr landi.

Um 49. gr.

Hér er kveðið á um að ágreiningi um leyfi til flutnings á menningarminjum til annarra landa megi skjóta til ráðuneytis. Greinin er svipuð 2. mgr. 7. gr. laga nr. 105/2001 og þarfn
ast ekki frekari skýringa.

Um 50. gr.

Í þessari grein er tilgreint að Minjastofnun Íslands beri fram kröfur til annarra ríkja um skil á menningarverðmætum, sem flutt hafa verið frá Íslandi með ólögmætum hætti, og veiti slíkum minjum viðtöku fyrir hönd réttra eigenda eða vörslumanna hérlendis. Greinin byggist á 4. mgr. 7. gr. laga nr. 105/2001 og þarfnast ekki frekari skýringa.

Ákvæði 2. mgr. fjallar um að íslensk stjórnvöld geti einungis sett fram kröfur um skil menningarminja frá öðrum aðildarríkjum að samningnum um Evrópska efnahagssvæðið, hafi minjarnar verið fluttar ólöglega frá Íslandi til annars aðildarríkis frá og með 1. janúar 1995. Er hér miðað við innleiðingu framangreindrar tilskipunar í íslenska löggjöf.

Um 4. þátt.

Í 4. þætti er fjallað um önnur ákvæði, svo sem um málsmeðferð, skaðabætur og viðurlög, auk ákvæða um gildistöku, lagaskil og ákvæðis til bráðabirgða.

Um 51. gr.

Í greininni er kveðið á um að ákvörðunum um skyndifriðun og stöðvun framkvæmda vegna fundar ókunnra fornminja og nauðsyn á að framkvæma fornleifarannsókn vegna fram
kvæmda, skv. 20., 23., 24. og 28. gr. ásamt ákvörðunum um úthlutun styrkja úr fornminja
sjóði og húsa- og mannvirkjasjóði skv. 42. og 43. gr. sé ekki hægt að vísa til úrskurðar á æðra stjórnsýslustigi. Í ljósi þess að skyndifriðun og stöðvun framkvæmda eru í eðli sínu bráða
birgðaráðstöfun til að varna því að minjum verði spillt á meðan endanleg ákvörðun um frið
lýsingu er til umfjöllunar þykir rétt að ákvarðanir þar að lútandi séu endanlegar á stjórnsýslu
stigi. Varðandi ákvarðanir um úthlutun úr sjóðum er ákvæði 51. gr. í samræmi við aðra lög
gjöf á þessu sviði, t.d. lög um bókmenntasjóð og fleira, nr. 91/2007.

Um 52. gr.

Í þessari grein er ítrekað að Minjastofnun Íslands skuli birta þær skrár sem henni er ætlað að halda samkvæmt frumvarpinu. Um er að ræða heildarskrár um þekktar fornleifar, friðaða og friðlýsta legsteina og minningarmörk, friðuð og friðlýst mannvirki og jarðfastar minjar sem teljast þjóðminjar.

Um 53. gr.

Þessi grein byggist á 25. gr. gildandi þjóðminjalaga og 19. gr. laga um húsafriðun og fjall
ar um mögulegar kröfur um skaðabætur í þeim tilvikum þar sem framkvæmd á ákvæðum V.–VIII. kafla laganna leiðir til verulegrar skerðingar á eignarréttindum.

Um 54. gr.

Þessi grein byggist á 26. gr. gildandi þjóðminjalaga og þarfnast ekki frekari skýringa.

Um 55. gr.

Í greininni er mælt fyrir um heimild Minjastofnunar Íslands til að leggja á dagsektir brjóti menn gegn tilgreindum ákvæðum laga þessara. Slíkar dagsektir eru aðfararhæfar og falla ekki niður nema stofnunin ákveði það sérstaklega.

Um 56. og 57. gr.

Greinarnar þarfnast ekki skýringa.

Um 58. gr.

Greinin þarfnast ekki skýringa.

Um 59. gr.

Það er mat mennta- og menningarmálaráðuneytisins að markmiðum þeirra ákvæða frum
varpsins sem varða skyldur skipulagsyfirvalda og stjórnvalda mannvirkjamála verði ekki fyllilega náð fram nema að gerðar séu þær breytingar á skipulagslögum nr. 123/2010 og lög
um um mannvirki nr. 160/2010 sem lagðar eru til í a- og b-lið 59. gr. frumvarpsins. Þær breytingar má einnig telja eðlilegar í ljósi þess að svo virðist sem láðst hafi í fyrrgreindum lögum að setja sambærilegt ákvæði og var áður í 5. mgr. 43. gr. eldri skipulags- og bygg
ingarlaga, nr. 73/1997.

Í samræmi við 16. gr. gildandi laga um húsafriðun er í f-lið 10. gr. laga um tekjustofna sveitarfélaga tekið fram að meðal bundinna útgjalda úr Jöfnunarsjóði sveitarfélaga skuli vera 150 kr. framlag á hvern íbúa sveitarfélags er renni í húsafriðunarsjóð. Í c-lið 59. gr. frum
varpsins er lögð til breyting þessu til samræmis.

Um ákvæði til bráðabirgða.

Þau ákvæði sem hér eru tilgreind eru sett til að tryggja samfellu í rekstri þeirra málaflokka sem frumvarpið sameinar undir eina löggjöf og til að tryggja að ekki myndist tómarúm eða óþarfa bið við afgreiðslu erinda sem undir þá heyra þar til nýjar fornminja- og húsafriðunar
nefndir hafa verið skipaðar og hin nýja stofnun, Minjastofnun Íslands, tekur til starfa.

Ákvæði til bráðabirgða veita ráðherra heimild til að hefja undirbúning gildistöku laganna þegar þau hafa verið samþykkt.

Fylgiskjal.

Fjármálaráðuneyti,

fjárlagaskrifstofa:

Umsögn um frumvarp til laga um menningarminjar.

Megintilgangur frumvarpsins er að stuðla að verndun menningarminja og auka skilvirkni minjavörslu í landinu með því að einfalda stjórnkerfi hennar, samræma stjórnsýslu, skýra betur hugtök, bæta verklag og skýra ábyrgð. Hér á eftir er fjallað um ákvæði sem helst gætu haft áhrif á útgjöld ríkisins.

Í fyrsta lagi er lagt til að stjórnsýsla minjavörslu verði sameinuð með því að setja á stofn nýja stjórnsýslustofnun, Minjastofnun Íslands, sem taki við hlutverki Fornleifaverndar ríkis
ins og Húsafriðunarnefndar frá 1. janúar 2012. Gera verður ráð fyrir að sameining þessara stofnana gefi færi á samnýtingu starfskrafta og hagræðingu í skrifstofuhaldi sem ætla má að lækki rekstrarkostnað en hjá þeim tveimur stofnunum sem lagðar verða niður starfa um 12 manns. Í bráðabirgðaákvæði í frumvarpinu er lagt til að stöður beggja núverandi forstöðu
manna verði lagðar niður en á móti verði stofnuð staða forstöðumanns hinnar nýju stofnunar. Fækkun um einn forstöðumann mundi lækka árleg útgjöld um 8–9 m.kr. Hins vegar liggja fyrir áform hjá mennta- og menningarmálaráðuneytinu um að efla starfsemi nýju stofnunar
innar og gera hana betur í stakk búna til að takast á við þau verkefni sem henni eru ætluð í framtíðinni. Í þeim hugmyndum felst að ráðið verði í tvö ný störf og því ljóst að verði af þessum áformum mun rekstrarkostnaður stofnunarinnar hækka um 15 m.kr. á ári vegna þeirra. Annars vegar væri um að ræða nýtt starf vegna verkefna sem áður var að sinnt af for
stöðumönnum Fornleifaverndar ríkisins og Húsafriðunarnefndar og hins vegar væri nýtt starf til að annast um friðun húsa og mannvirkja. Viðmiðunartími vegna friðunar er færður fram um 50–80 ár samkvæmt frumvarpinu og því má reikna með meira umfangi verkefna en áður á því sviði við að fylgja eftir kvöðum í nýju lögunum um eftirlit með viðgerðum bygginga og meðferð þeirra. Vegna sameiningarinnar gæti myndast biðlaunaréttur vegna fjögurra starfsmanna, samtals í allt að 42 mánuði. Ef þeir nýta sér allir biðlaunaréttinn að fullu leiðir það til um 22 m.kr. tímabundinna útgjalda. Að öðru leyti liggja ekki fyrir forsendur til að áætla fjárhæðir vegna sameiningar og reksturs hinnar nýju stofnunar þar sem ekki liggur fyrir rekstraráætlun um starfsemi hennar. Rekstrarútgjöld Fornleifaverndar ríkisins og Húsafrið
unarnefndar eru áætluð samtals 121,1 m.kr. í fjárlögum 2011 og er gert ráð fyrir að þessar fjárveitingar verði fluttar yfir á hina nýju stofnun.

Í öðru lagi er lagt til að verkefni verði flutt til, svo sem framkvæmd ákvæða um flutning menningarverðmæta til annarra landa sem safnaráð hefur séð um. Ekki liggur fyrir hvort flytja þurfi fjármagn milli fjárlagaliða vegna þessa.

Í þriðja lagi felur frumvarpið í sér ítarlegri skilgreiningar á ýmsum hugtökum en eru í gildandi lögum og segja þau nákvæmar fyrir um framkvæmd og áherslur en verið hefur. Tal
ið er að þetta stuðli að árangursríkara starfi. Sumar breytingar, svo sem á kröfum um aðgengi almennings að upplýsingum, m.a. í miðlægum gagnagrunnum, gætu leitt til aukinnar vinnu og kostnaðar á meðan aðrar breytingar munu væntanlega hafa í för með sér einföldun í starf
seminni og gefa kost á hagræðingu. Fjármálaráðuneytið telur að þegar á allt er litið hafi breytingarnar óveruleg áhrif á útgjöld ríkisins enda verði starfsemi skipulögð með hag
kvæmni að leiðarljósi.

Í fjórða lagi er lagt til að hin nýja Minjastofnun Íslands fái heimild til að taka gjald fyrir ýmsa þjónustu, þar á meðal ráðgjöf, námskeið og leyfisveitingar. Þar sem ekki liggur fyrir hvernig gjaldtökuheimild yrði beitt eru ekki forsendur til að áætla fjárhæðir sértekna sem af þessu kann að leiða.

Í fimmta lagi er lagt til að stofnaður verði annars vegar Fornminjasjóður með víðtækara hlutverk en núverandi Fornleifasjóður hefur samkvæmt gildandi lögum og hins vegar Húsa
friðunarsjóður sem mun hafa svipað hlutverk og sjóður með sama nafni hefur í núgildandi lögum. Fjármálaráðuneytið gerir ráð fyrir að hinn nýi Fornminjasjóður taki við fjárheimild
um á fjárlagalið 02-983-1.54 Ýmis fræðistörf, Fornleifasjóður sem eru 17,2 m.kr. í fjárlögum 2011 og að Húsafriðunarsjóður taki við heimildum af fjárlagalið 02-979-6.10 Húsafriðunar
sjóður. Á þeim lið er áætlað fyrir liðlega 148 m.kr. útgjöldum í fjárlögum 2011 og tæplega 100 m.kr. sértekjum en þar af eru 50 m.kr. mótframlag frá Jöfnunarsjóði sveitarfélaga.

Með vísan til þess sem að framan er rakið telur fjármálaráðuneytið að lögfesting frum
varpsins gæti leitt til lækkunar útgjalda sem nemur um 8–9 m.kr. vegna sameiningar um
ræddra tveggja stofnana. Auk þess sem ákvæði um gjaldtökuheimildir ætti að leiða til auk
inna tekna en ekki eru forsendur til að áætla þær fjárhæðir að svo stöddu. Þá gæti komið til tímabundinna útgjalda vegna biðlauna sem áætlað er að nemi að hámarki 22 m.kr. Sam
kvæmt ríkisreikningi 2009 námu samanlagðar afgangsheimildir beggja stofnananna um 11,6 m.kr. Allur gangur hefur verið á afkomu þeirra á undanförnum árum en miðað við að rekstur
inn verði í jafnvægi má gera ráð fyrir að afgangsheimildir í árslok 2011 verði fluttar yfir á hina nýju stofnun og standi undir einskiptis útgjöldum eins og biðlaunum sem kann að leiða af sameiningu. Að öðru leyti verður að gera ráð fyrir að uppbygging og umfang starfseminn
ar verði hagað þannig að hún rúmist innan fjárlagaramma mennta- og menningarmála
ráðuneytisins.